Εν Λευκώ: Νοεμβρίου 2010\nΤοσκάνη! Ταρτούφο και αμελέτητα μουλαριού\nΤο Σάββατο που μας πέρασε πουλήθηκαν μέσω δορυφορικής σύνδεσης με το Λονδίνο και τη Ρώμη, τρούφες της Τοσκάνης αξίας 375.000 δολαρίων στα πλαίσια φιλανθρωπικής εκδήλωσης που έγινε στο Καζίνο του Μακάο. Μια παρόμοια λευκή τρούφα 400 γραμμαρίων αγόρασε ο πολυεκατομμυριούχος Stanley Hο.\nΠερίφημες παγκοσμίως είναι οι τρούφες της Τοσκάνης. Ένας καλός φίλος (πέρυσι) όταν άκουσε ότι θα πάω στην Περούτζια μου ζήτησε να του φέρω 3-4 ταρτούφο. Πρόκειται για πανάκριβα και σπάνια μανιτάρια τρούφες που φυτρώνουν στις ρίζες των δέντρων κάτω από το χώμα και οι ντόπιοι χωρικοί τα ανακαλύπτουν με τη βοήθεια ειδικά εκπαιδευμένων σκύλων.\nΤελικά, μπορεί να ατύχησα στις τρούφες (δεν ήταν η εποχή τους - όμως αγόρασα ταρτούφο κονσέρβα σε μορφή πάστας), αλλά ευχαριστήθηκα μακαρονάδες με άρωμα από ψιλοκομμένο tartufo biancheto, κρασιά και παγωτά.\nΜε την ευκαιρία: Επιπλέον η περιοχή διαθέτει απίστευτη ποικιλία κρεατικών εδεσμάτων από λουκάνικα αγριόχοιρου μέχρι και …αμελέτητα μουλαριού!\nΕτικέτες εν λευκώ μυστιλιάδης διατροφή, ταξίδια διακοπές Ιταλία Τοσκάνη, time out\nΑποχωρεί από την προεδρία και παίρνει μαζί του 760.400 δώρα\nΟ Λουίς Ινάσιο «Λούλα» ντα Σίλβα αποχωρεί τον Ιανουάριο από την προεδρία της Βραζιλίας και παίρνει μαζί του 760.400 δώρα, που δέχθηκε ως πρόεδρος στη διάρκεια της θητείας του (από ξένους ηγέτες, επίσημες επισκέψεις ή απλούς πολίτες).\nΣτην περίπτωση του «Λούλα» ο αριθμός των δώρων είναι τεράστιος και σύμφωνα με τους υπολογισμούς των ειδικών θα χρειαστούν για τη μεταφορά τους τουλάχιστον 11 φορτηγά. Πρόκειται για περίπου 80 χιλιάδες πίνακες, πολύτιμους λίθους από ηγέτες χωρών του Περσικού Κόλπου, αλλά και... μίξερ από απλούς πολίτες.\nΕτικέτες Βραζιλία Σίλβα Λούλα, εν λευκώ μυστιλιάδης, time out\nΠωλείται ...εκκλησία του 8ου αιώνα\nΠωλείται εκκλησία του 8ου αιώνα προς 400 χιλιάδες λίρες (περίπου 200 χιλιάδες ευρώ) στα Μουδανιά της Τουρκίας!\nΣύμφωνα με τα τουρκικά ΜΜΕ, πρόκειται για την τρίτη παλαιότερη ορθόδοξη εκκλησία στον κόσμο, η οποία βγαίνει στο σφυρί από τον ...ιδιοκτήτη της, επιχειρηματία Μετέ Γιαλτσίν,από την Κωνσταντινούπολη, που την αγόρασε πριν από δέκα χρόνια για να την αναστηλώσει, αλλά η Διεύθυνση Μνημείων δεν έδωσε τη σχετική άδεια και έτσι αποφάσισε να την πουλήσει.\nΗ Εκκλησία των Ταξιαρχών βρίσκεται στο χωριό Κούμγιακα και χρονολογείται από την εποχή του αυτοκράτορα Κωνσταντίνου Πορφυρογέννητου (780-797).\nΟ Πρόεδρος του χωριού ζήτησε να αγοράσει την εκκλησία, ωστόσο τα χρήματα, όπως εξήγησε, είναι πολλά και την "παζαρεύει" στα μισά.\nΑναρτήθηκε από enlefko στις 8:56 π.μ. Δεν υπάρχουν σχόλια:\nΕτικέτες εν λευκώ μυστιλιάδης, ταξίδια Κύπρος Μουδανιά, time out\nΗ Τζούλια Αλεξανδράτου κλείνει τα 25\nΣήμερα ανάβουν κεράκια στην τούρτα γενεθλίων ο Klikfm Ρόδου, ο Kostas Kavasilas, ο Panagiotis Koutsovelis, η Χρυσοβαλάντου Θεοχαρίδου, η Εύη Γεωργούλη και η πανέμορφη Mary Rho.\nΜαζί τους έχουν γενέθλια η μεγάλη κυρία της οθόνης Κατερίνα Λαμπροπούλου, ο εκδότης Ηλίας Λιβάνης, η Ρωσίδα μαέστρος Ιρίνα Βαλεντίνοβα, ο σκηνοθέτης Εμίρ Κουστουρίτσα που κλείνει τα 56 και ο Νίκος Βαρδινογιάννης, γιός του Γιώργου Βαρδινογιάννη, που κλείνει τα 32.\nΑ, και να μη ξεχάσω να στείλω δωράκι στη Τζούλια Αλεξανδράτου (φωτογραφία) που το βράδυ θα σβήσει 25 κεράκια στην τούρτα της. Με την ευκαιρία: Το πραγματικό της όνομα είναι Γαρυφαλλιά!!!\nΕτικέτες Αλεξανδράτου Χρονολόγιο γενέθλια, εν λευκώ μυστιλιάδης, Κουστουρίτσα, time out\nΠεριζήτητο μοντέλο ετών ... δύο!\nΜια Ελληνίδα της Αυστραλίας, μόνο δύο χρόνων, η Γεωργιάνα Γεωργίου, κερδίζει πέντε χιλιάδες δολάρια ημερησίως ως …μοντέλο!\nΠριν από λίγες μέρες κέρδισε σε παναυστραλιανό επίπεδο τον διαγωνισμό ομορφιάς του περιοδικού Practical Parenting.\nΑπό τότε οι προσφορές πέφτουν βροχή.\nΑναρτήθηκε από enlefko στις 9:10 π.μ. Δεν υπάρχουν σχόλια:\nΕτικέτες Αυστραλία μοντέλο, εν λευκώ μυστιλιάδης, time out\nΜειώθηκαν οι τιμές των ξενοδοχείων\nΜειώθηκαν οι τιμές ένα μήνα πριν τα Χριστούγενα στις ευρωπαϊκές μεγαλουπόλεις σύμφωνα με τα αποτελέσματα του Καταλόγου trivago Hotel Price Index (tHPI).\nΣτη Βουδαπέστη και στην Κρακοβία κοστίζει μια διανυκτέρευση σε ένα απλό, δίκλινο δωμάτιο 64 ευρώ, δηλαδή 17 και 18% λιγότερα από τον προηγούμενο μήνα.\nΣτην Πράγα οι τιμές έφτασαν τα 82 ευρώ (μείωση 20%).\nΟι δύο από τις πιο αγαπημένες πόλεις της Ευρώπης το Παρίσι (139 ευρώ, μείωση 21%) και η Μαδρίτη (102 ευρώ, μείωση 12%) αναφέρουν επίσης χαμηλότερο κόστος διαμονής σε σχέση με τον Οκτώβριο.\nΚαι η ιταλική βιομηχανία ξενοδοχείων ανέφερε πτώση των τιμών τον Νοέμβριο (101 ευρώ, μείωση 19%). Στη Βενετία οι τιμές κυμαίνονται στα 114 ευρώ (μείωση 42%), στη Ρώμη 113 ευρώ (μείωση 29%) και στη Μπολόνια 96 ευρώ (μείωση 21%).\nΣτην Ελλάδα οι ξενοδοχειακές τιμές πέφτουν αυτό το μήνα στα 86 ευρώ. Στην ελληνική πρωτεύουσα, στην Αθήνα, ο μέσος όρος ξενοδοχειακών τιμών έπεσα στα χαμηλότερα επίπεδα της φετινής χρονιάς (μέσος όρος τιμών διανυκτέρευσης 85 ευρώ).\nΕτικέτες εν λευκώ μυστιλιάδης, ταξιδια διακοπές Πραγα Ρώμη ξενοδοχεία, time out\n- στις πληροφορίες λογαριασμού Executive Club,\n- στις πληροφορίες πτήσεων σε πραγματικό χρόνο,\n- σε μια εξειδικευμένη ενότητα ταξιδιωτικών νέων,\n- σε απαντήσεις σε συχνές ερωτήσεις\n- σε news feed για το Twitter για χρήστες iPhone\n- στην ειδικά διαμορφωμένη ιστοσελίδα ba.com για κινητά τηλέφωνα\nΓια τις τελευταίες προσφορές και κρατήσεις θέσεων, καθώς και για οποιαδήποτε πληροφορία αφορά το ταξίδι σας με την British Airways, επισκεφτείτε την ανανεωμένη ιστοσελίδα της εταιρείας www.ba.com, το Κέντρο Κρατήσεων στο 8011156000 ή τον ταξιδιωτικό σας πράκτορα\nΑναρτήθηκε από enlefko στις 10:50 μ.μ. Δεν υπάρχουν σχόλια:\nΕτικέτες ενλευκώ μυστιλιάδης, ταξίδια διακοπές British Αirways, time out\nΤο νέο παλάτι της Lady Gaga\nOκτώ φωτογραφίες από το νέο σπίτι της Lady Gaga, στη Σκωτία.\nΕχει δεκαέξι μεγάλες κρεβατοκάμαρες τρεις κουζίνες, δύο δωμάτια ζωγραφικής, μία βιβλιοθήκη, μία αίθουσα μπιλιάρδου και μία αίθουσα χορού 120 τετραγωνικών μέτρων. Επιπλέον για τις κρύες μέρες το σπίτι διαθέτει… 35 μαρμάρινα τζάκια!\nΑναρτήθηκε από enlefko στις 2:37 μ.μ. Δεν υπάρχουν σχόλια:\nΕτικέτες εν λευκώ μυστιλιάδης, Σκωτία Lady Gaga, time out\nΤο Ταξίδι των Φοινίκων στη Μεσόγειο\nΣτo ΑΚΤΑΙΟΝ της Ρόδου έγινε την Παρασκευή (19 Νοεμβρίου 2010), η ομιλία της κας Μαρίτσας Μαντικού-Χοεντλμόζερ, ξεναγού με θέμα «Το Ταξίδι του Λαού των Φοινίκων στη Μεσόγειο».\nΗ ομιλία για το λαό των Φοινίκων διοργανώθηκε από το «Σπίτι της Ευρώπης» και εντάχθηκε στα πλαίσια της προσπάθειας ενημέρωσης γύρω από το λαό αυτό εξαιτίας ενός ευρωπαϊκού προγράμματος του Mare Nostrum στο οποίο έχει ενταχθεί από τις αρχές του 2009 και θα συνεχίζει να δραστηριοποιείται σε αυτό, μέχρι την ολοκλήρωσή του στα μέσα του 2012.\nΜε το πρόγραμμα, προβλέπεται να συνδεθούν τουριστικά και πολιτιστικά 6 πόλεις-λιμάνια από 6 χώρες της Μεσογείου που εκτός των άλλων συνδέονται και με το ιστορικό γεγονός ότι από αυτές κατά τη 2η χιλιετηρίδα π.Χ. πέρασαν οι Φοίνικες και είτε ίδρυσαν ολόκληρες αποικίες είτε τουλάχιστον είχαν ορμητήρια. Οι πόλεις αυτές είναι: η Ταρτούς στο νησί Αρουάντ της Συρίας, η Τύρος του Λιβάνου, η Ρόδος, η Βαλλέττα της Μάλτας, οι Συρακούσες της Σικελίας και η Καρχηδόνα της Τυνησίας.\nΗ ομιλία περιστράφηκε γύρω από θέματα που αφορούσαν στην ιστορική διαδρομή του αρχαίου λαού των Φοινίκων που εμφανίστηκε τον 12 αιώνα π.Χ. στην περιοχή της ανατολικής Μεσογείου, στα δυτικά παράλια της Ασίας, στο χώρο όπου σήμερα υπάρχει το κράτος του Λιβάνου, η Συρία και το Ισραήλ και έσβησε μετά την παρουσία της Ρώμης στην περιοχή.\nΔόθηκαν πολλές και ενδιαφέρουσες πληροφορίες γι αυτούς και το ιστορικό περιβάλλον όπου έζησαν. Αναφέρθηκε η εξάπλωσή τους δυτικά δια μέσου των μεγάλων θαλασσίων δρόμων στη βόρειο Αφρική και την Τουρκία, Κύπρο , Ιταλία, Μάλτα και Ελλάδα.\nΟι Φοίνικες υπήρξαν μεγάλοι θαλασσοπόροι, έχτισαν πολλές αποικίες στις χώρες αυτές και ανέπτυξαν μεγάλο εμπόριο μετάλλων, υφασμάτων και ειδικά περιζήτητων υφασμάτων βαμμένων με πορφυρό χρώμα, που οι Φοίνικες έβαφαν με την πορφύρα που έβγαζαν από κοχύλια της θάλασσας.\nΗ κα Μαντικού μίλησε και για τη θρησκεία που λάτρευαν, τους θεούς , τους μύθους που πίστευαν και τη σχέση τους με την αρχαία Ελλάδα, μια σχέση που συνδέεται με τον αλφάβητο που είτε οι Φοίνικες δάνεισαν στους Έλληνες είτε οι Έλληνες τον δάνεισαν σε αυτούς. Μίλησε για τις ανασκαφές στη Συρία και το Λίβανο τη δεκαετία του 1920 από γάλλους αρχαιολόγους στην αρχαία πόλη Ουγκαρίτ που έδωσαν πολύ σημαντικές πληροφορίες για το λαό αυτό και έριξαν το πρώτο φως πάνω στο σκοτάδι που υπήρχε και έλυσε πολλές απορίες, της αρχαιολογικής επιστήμης.\nΣτη συνέχεια αναφέρθηκε στο Γενογραφικό Γεωγραφικό Πρόγραμμα (εξέταση του DNA) που είναι σε εξέλιξη από ερευνητές της βιολογίας και της ιατρικής επιστήμης και που σκοπό έχει να ανιχνεύσει τα ίχνη του αρχαίου λαού των Φοινίκων στους σημερινούς κατοίκους του Λιβάνου, της Συρίας και ειδικά της Τυνησίας όπου υπάρχει ό, τι έχει απομείνει από την Καρχηδόνα, τη λαμπρή αποικία της Τύρου.\nΜε την ομιλία της η κα Μαντικού θύμισε ότι η πόλη αυτή της σημερινής Τυνησίας υπήρξε μόνιμη απειλή για τους Ρωμαίους από τον 3ο έως τον 2ο αιώνα π.Χ. μέχρι που στο 146π.Χ. στο τέλος του 3ου Καρχηδονικού πολέμου με τη Ρώμη, η Καρχηδόνα καταστράφηκε ολοσχερώς και οι κάτοικοί της διασκορπίστηκαν στα πέρατα του κόσμου.\nΕντυπωσιακή για όσους παρακολούθησαν την ομιλία, ήταν η προβολή σε εικονική πραγματικότητα και η αναπαράσταση, της πόλης της Καρχηδόνας και του εξαιρετικού λαξευμένου στο βράχο λιμανιού της που είχε την ονομασία «Κόθονας» που σημαίνει «Λιμάνι με ουρά». Ως λιμενικό έργο, τηρουμένων των αναλογιών, υπήρξε ζηλευτό, εντυπωσιακό, πρωτότυπο σε σύλληψη και παρείχε πολύ μεγάλη ασφάλεια στην πόλη και τον εμπορικό και στρατιωτικό στόλο που αγκυροβολούσε μέσα στις τεράστιες σε διαστάσεις εγκαταστάσεις του.\nΟι επόμενες προγραμματισμένες εκδηλώσεις του Σπιτιού της Ευρώπης είναι οι εξής:\n1. Έκθεση Φωτογραφίας της μαθήτριας της Α΄ Γυμνασίου Νάσιας Στουραΐτη, από το Σάββατο 11 έως τη Δευτέρα 13 Δεκεμβρίου 2010 στο Κατάλυμα της Γαλλίας. Τα Εγκαίνια της Έκθεσης θα γίνουν το Σάββατο 11/12 στις 7 το απόγευμα, Θα δοθεί μικρή δεξίωση.\n2. Μουσικό Απόγευμα με Χριστουγεννιάτική και άλλη μουσική, την Παρασκευή 17 Δεκεμβρίου 2010 στο ΡΟΔΙΝΙ στις 5 το απόγευμα. Θα συμμετάσχει η χορωδία και ορχήστρα των μαθητών του Εθνικού Ωδείου Ρόδου. Είσοδος 5 €\n3. Κοπή της Πίτας του Συλλόγου την Τετάρτη 19 Ιανουαρίου 2011 στις 7 το απόγευμα στο Γκραντ Οτέλ στην αίθουσα με την εσωτερική πισίνα του ξενοδοχείου. Πλούσια Λαχειαγορά και μουσική. Είσοδος 20 €\nΕτικέτες εν λευκώ μυστιλιάδης, ταξίδια Φοίνικες Συρία Λίβανος Σικελία Σπίτι της Ευρώπης Καρχηδόνα Ρόδος Μάλτα, time out\nΓειά σου!!! Παγκόσμια Ημέρα Χαιρετισμού σήμερα.\nΓια να συμμετάσχει κάποιος στον εορτασμό θα πρέπει να απευθύνει χαιρετισμό σε τουλάχιστον 10 άγνωστους συνανθρώπους του.\nhaai στους Αφρικανούς,\nselam merhaba στους γείτονες Τούρκους,\nTungjatjeta στους Αλβανούς,\nkaixo στους Βάσκους,\nzdraveite στους Βούλγαρους (και τις Βουλγάρες),\nhola στους Καταλανούς,\nJütro στους Κροάτες,\nDobré Rano στους φίλους μου στην Τσεχία,\nSalaam Alekum στους Αιγύπτιους,\nΣαλόμ στους Εβραίους,\nJo napot στους Ούγγρους,\nおはようございます στα Γιαπωνέζικα,\n안녕 στα Κορεατικά,\nΧωνί σε όλους τους Κούρδους,\nmerħba στους Μαλτέζους,\nAlaykum Assalomu στο Ουζμπεκιστάν\nκαι Privet στα μανεκέν από τη Ρωσία.\nΕτικέτες Βουλγαρία Αλβανία ταξίδια διακοπές, εν λευκώ μυστιλιάδης, επέτειοι, time out\nΟι Πλειάδες δίνουν παράσταση\nΛίγο πριν από το ξημέρωμα της Κυριακής 21 Νοεμβρίου, η Πανσέληνος θα εμφανιστεί ακριβώς πάνω από το λαμπερό αστρικό σμήνος των Πλειάδων, γνωστό και ως Πούλια σε πολλές περιοχές της Ελλάδας. Επίσης, μετά τη δύση, το φεγγάρι και οι επτά μυθολογικές αδελφές των Πλειάδων θα δώσουν ξανά την ίδια παράσταση, αυτή τη φορά στον ανατολικό ουρανό.\nΑπό τους αστέρες του σμήνους των Πλειάδων είναι ορατοί με γυμνό μάτι μόνο έξι ή οκτώ, ενώ με το τηλεσκόπιο αποκαλύπτεται ότι το σμήνος αποτελείται από 2.500 περίπου αστέρες μέχρι του 17ου μεγέθους. Οι λαμπρότεροι από αυτούς έχουν ιδιαίτερα ονόματα: είναι η Αλκυόνη, η Μαία, η Μερόπη, η Ηλέκτρα, η Πλειόνη, η Κελαινώ, η Ταϋγέτη και ο Άτλας.\nΣτους ανατολικούς λαούς οι Πλειάδες συνδέθηκαν με την Αστρολατρεία, έτσι οι Πέρσες γιόρταζαν κατά το μεσονύκτιο της 17ης Νοεμβρίου τη μεσουράνησή τους. Τότε ο βασιλέας των Περσών δεν αρνιόταν καμία χάρη που ζητούσαν οι υπήκοοί του.\nΑλλά και οι Αιγύπτιοι από αυτή την ημέρα άρχιζαν τις προς τιμή της Ίσιδος θρησκευτικές εορτές.\nΆλλοι λαοί συνδύασαν τις Πλειάδες με τα επτά αγαθά πνεύματα των Βέντα και της Ζενταβέστα.\nΑναρτήθηκε από enlefko στις 1:32 μ.μ. Δεν υπάρχουν σχόλια:\nΕτικέτες αστρονομία, εν λευκώ μυστιλιάδης, επιστήμη, Πλειάδες, time out\nΟ Βόλος του ντε Κίρικο\nΣαν σήμερα «έφυγε» από τη ζωή το 1978 ο Τζόρτζιο ντε Κίρικο, ιταλός ζωγράφος, συγγραφέας και γλύπτης, γνωστός ως ένας από τους καλλιτέχνες που διαμόρφωσαν το ιδίωμα της Μεταφυσικής Ζωγραφικής (Pittura metafisica), αλλά και για την επιρροή που άσκησε σε καλλιτεχνικά ρεύματα του 20ού αιώνα, όπως ο υπερρεαλισμός και η Νέα Αντικειμενικότητα (Neue Sachlichkeit).\nΟ ντε Κίρικο γεννήθηκε στο Βόλο και οι πρόγονοί του ήταν ιταλικής καταγωγής. Ο πατέρας του εργαζόταν ως μηχανικός και επέβλεπε την κατασκευή του Θεσσαλικού σιδηροδρομικού δικτύου το 1881, ενώ η μητέρα του ήταν πρώην τραγουδίστρια της όπερας.\nΒόλος, πόλη για χειμερινές ιεροτελεστίες.\nΒόλτες που λούζονται στο πορτοκαλόχρωμο φως του απομεσήμερου σαν πίνακας του Ντε Κίρικο.\nΠοδηλάτες στο λιμάνι από το Δημαρχείο προς τις Πινακοθήκες Παπαστράτου και το πάρκο Αναύρου, δυνατά αποστάγματα τσίπουρου και μεζεδάκια με άρωμα ιωδίου- χταποδοκεφτέδες, σαρδέλα ψητή, καλαμάρι γεμιστό με τυριά, σαγανάκι θαλασσινών και γυαλιστερές.\nΤέτοια ώρα, Σάββατο πρωί απολαμβάνεις τη χειμωνιάτικη λιακάδα με φραπέ και αμαρτωλή πάστα φούρνου με κρέμα γάλακτος, σοκολάτα και παντεσπάνι.\nΚαι βέβαια, αν πάτε Βόλο κάνετε τη διαδρομή Ανω Λεχώνια- Μηλιές με το θρυλικό Μουντζούρη. Θα περάσετε πάνω από πέτρινες τοξοτές γέφυρες και δεν θα χορταίνετε τη θέα στον Παγασητικό.\nΕτικέτες Βόλος, διακοπές ταξίδια Τζόρτζιο ντε Κίρικο, εν λευκώ μυστιλιάδης, time out\nThe Cyrillos, (new) 16th Patriarch of Moscow and All Russia\nΣαν σήμερα το 1946 γεννήθηκε ο Κύριλλος, Πατριάρχης Μόσχας και πασών των Ρωσιών από την 1η Φεβρουαρίου του 2009, ημέρα της επίσημης ενθρόνισής του. Κατά κόσμον Βλαντιμίρ Μιχαήλοβιτς Γκουντιάγιεφ, γεννήθηκε στην Αγία Πετρούπολη της Ρωσίας (τότε Λένινγκραντ της Σοβιετικής Ένωσης).\nΟ πατέρας του Μιχαήλ ήταν ιερέας (εκοιμήθη το 1974), ενώ η μητέρα του\nΡάϊσα Βλαδίμηροβνα ήταν δασκάλα γερμανικών σε σχολείο (εκοιμήθη το\n1984). Ο πρεσβύτερος αδελφός του, πρωθιερέας Νικόλαος Γκουντιάεφ, είναι\nκαθηγητής στην Θεολογική Ακαδημία της Αγίας Πετρουπόλεως, και\nπροϊστάμενος του Ιερού ναού Μεταμορφώσεως του Σωτήρος στην Αγία\nΠαρακάτω, αποκλειστικό βίντεο, δυο χρόνια πριν την ενθρόνισή του Κυρίλλου, τότε Μητροπολίτης Σμολένσκ και Καλίνινγκραντ.\nΣαν σήμερα, 20 Νοεμβρίου...\n284: Ο Διοκλητιανός ανακηρύσσεται αυτοκράτορας της Ρώμης.\n1889: Ο αυστριακός συνθέτης Γκούσταβ Μάλερ παρουσιάζει ενώπιον κοινού την πρώτη συμφωνία του («Του Τιτάνος»).\n1922: Ιδρύονται συνοικισμοί σε ολόκληρη την Ελλάδα για τη στέγαση των προσφύγων της Μικρασίας. Υπολογίζεται ότι θα ανεγερθούν περίπου 100.000 σπίτια.\n1945: 22 εξέχοντες Ναζί οδηγούνται σε δίκη στη Νυρεμβέργη για εγκλήματα πολέμου.\n1962: Ο αμερικανός πρόεδρος Κένεντι βεβαιώνεται ότι η ΕΣΣΔ έχει απομακρύνει όλους τους πυραύλους της από την Κούβα και διατάσσει τη διακοπή του ναυτικού αποκλεισμού του νησιού από τις ΗΠΑ, που διήρκεσε ένα μήνα.\n1327: Μπασούι Τοκούσο, ιάπωνας μοναχός που ανακάλυψε την τεχνική διαλογισμού «Ζεν». [θαν. 1387]\n1889: Έντουιν Χαμπλ, αμερικανός δικηγόρος και αστρονόμος. Προς τιμή του, το μεγαλύτερο σύγχρονο τηλεσκόπιο φέρει το επίθετό του. [θαν. 28/9/1953]\n1927: Γιώργος Ιωάννου, λογοτέχνης. [θαν. 16/2/1985]\n1946 - Κύριλλος, Πατριάρχης Μόσχας\n1953 - Γιάννης Παθιακάκης, Έλληνας ποδοσφαιριστής και προπονητής\n* Ο Μέμος Μπεγνής (φωτογραφία) κλείνει τα 36 μαζί με τον Παναγιώτη Μπουγιούρη, που κλείνει τα 35, και τη σταρ του Χόλυγουντ Μπο Ντέρεκ που κλείνει τα 54.\nΕτικέτες εν λευκώ μυστιλιάδης, Χρονολόγιο, time out\nΈνας λόγος να γιορτάζεις...\nΣήμερα, υπάρχει ένας λόγος να γιορτάζεις, γιατί είναι...\n* ΗΜΕΡΑ για την Εκβιομηχάνιση της Αφρικής, μια μέρα που μας υπενθυμίζει ότι 30 από τις 48 πιο υπανάπτυκτες χώρες του κόσμου βρίσκονται στην Μαύρη Ήπειρο.\n* ΠΑΓΚΟΣΜΙΑ Ημέρα για τα Δικαιώματα του Παιδιού (φωτογραφία), που την έχουν επικυρώσει 191 κράτη, εκτός των ΗΠΑ και της Σομαλίας και τα 54 άρθρα της καλύπτουν όλα τα δικαιώματα των παιδιών. Παρά τα διεθνή κείμενα προστασίας των παιδιών, που σε πολλές χώρες αποτελούν κενό γράμμα, εκατομμύρια παιδιά εξακολουθούν να υποφέρουν από τη φτώχεια και να στερούνται της στοιχειώδους σχολικής εκπαίδευσης, εκατοντάδες χιλιάδες υφίστανται τις τραγικές συνέπειες συρράξεων και οικονομικού χάους, δεκάδες χιλιάδες ακρωτηριάζονται στους πολέμους και πολλά ακόμη ορφανεύουν ή και σκοτώνονται από τον ιό του AIDS και από άλλες ασθένειες.\n* ΗΜΕΡΑ Μνήμης Υπερφυλικών. Στην κατηγορία των υπερφυλικών ανθρώπων ανήκουν οι παρενδυτικοί (τραβεστί), οι ερμαφρόδιτοι (ανδρόγυνοι) και άφυλοι (τρίτο φύλο). Στην ανάδειξη των προβλημάτων που αντιμετωπίζουν και στη βελτίωση της θέσης τους στην κοινωνία στοχεύει η Ημέρα Μνήμης Υπερφυλικών, που ξεκίνησε το 1999 στις ΗΠΑ, με σκοπό να τιμήσει τη μνήμη της τραβεστί Ρίτα Χέστερ, που δολοφονήθηκε με άγριο τρόπο το 1998 στο Σαν Φρανσίσκο. Γρήγορα, η εκδήλωση αυτή ξεπέρασε τα σύνορα των ΗΠΑ και έλαβε διεθνή χαρακτήρα.\nΑναρτήθηκε από enlefko στις 12:42 μ.μ. Δεν υπάρχουν σχόλια:\nΕτικέτες εν λευκώ μυστιλιάδης, χρονολόγιο επέτειοι, time out\nΣτην Οία ένα από τα καλύτερα βιβλιοπωλεία στον κόσμο\nΟ διάσημος ταξιδιωτικός οδηγός Lonely Planet στην κατηγορία “καλύτερα βιβλιοπωλεία στον κόσμο" το βραβείο απονέμει στο City Lights Books του San Francisco, που λειτουργεί εδώ και 60 χρόνια με πελάτες όπως τον Jack Kerouac και Allen Ginsberg.\nΠοιος να το περίμενε, τη δέκατη θέση καταλαμβάνει το βιβλιοπωλείο “Ατλαντίδα” στην Οία. Οι ιδιοκτήτες του είναι Άγγλοι και Αμερικάνοι που ασχολούνται κυρίως με το αγγλόφωνο βιβλίο.\nΗ πλήρης λίστα είναι η εξής:\nΑναρτήθηκε από enlefko στις 6:10 μ.μ. Δεν υπάρχουν σχόλια:\nΕτικέτες βιβλίο, εν λευκώ μυστιλιάδης, Lonely Planet ταξίδια διακοπές, time out\nΑγαπημένοι προορισμοί στην Ελλάδα\nΎστερα από ψηφοφορία, που διενεργήθηκε για 5η συνεχή χρονια μέσω της ιστοσελίδας του εκθεσιακού φορέα της «Helexpo», στο πλαίσιο της έκθεσης «Philoxenia», οι πέντε περισσότερο αγαπημένοι παραθαλάσσιοι ελληνικοί προορισμοί για το 2010 είναι:\nΗ Σάμος (φωτογραφία), η Κρήτη, η Λευκάδα, η Σαντορίνη και η Χαλκιδική.\nΑγαπημένοι ορεινοί προορισμοί είναι:\nΟ Παλιός Άγιος Αθανάσιος Πέλλας, τα Ζαγοροχώρια, ο Όλυμπος, ο Παρνασσός και το Πήλιο.\nΟι πέντε δημοφιλέστερες πόλεις:\nΤο Ναύπλιο, η Αθήνα, ο Βόλος, η Θεσσαλονίκη και τα Γιάννενα.\nΑντίστοιχα, οι φιλικότερες προς το περιβάλλον περιοχές είναι:\nΗ λίμνη Πλαστήρα Καρδίτσας, τα Ζαγοροχώρια, το Νυμφαίο Φλώρινας, το Πήλιο και η Σάμος.\nΩς καλύτερα χιονοδρομικά κέντρα επελέγησαν η Βασιλίτσα Γρεβενών, τα 3-5 Πηγάδια Ημαθίας, το Καϊμακσταλάν Πέλλας, ο Παρνασσός και το Σέλι Ημαθίας.\nΟι Έλληνες επιλέγουν για ταξίδια στο εξωτερικό κατά σειρά την Ισπανία, την Αυστρία, τη Βρετανία, τη Γαλλία και την Ιταλία.\nΑναρτήθηκε από enlefko στις 10:54 π.μ. Δεν υπάρχουν σχόλια:\nΕτικέτες εν λευκώ μυστιλιάδης, ταξίδια διακοπές, τουρισμός, time out\nΑνοίγει η αίθουσα όπου έγινε η Δίκη της Νυρεμβέργης\nΗ δικαστική αίθουσα της Νυρεμβέργης θα ανοίξει τις πόρτες την Δευτέρα παρουσιάζοντας μία μόνιμη έκθεση με θέμα την δίκη των Ναζί εγκληματιών πολέμου, η οποία ξεκίνησε πριν από 65 χρόνια σε αυτήν τη γερμανική πόλη.\nΞεκινώντας στις 20 Νοεμβρίου του 1945, η Δίκη της Νυρεμβέργης διήρκεσε 218 ημέρες για να καταλήξει στην καταδίκη σε θάνατο του Χέρμαν Γκέριγκ και των υπόλοιπων κατηγορουμένων.\nΕδώ! «Τι είδα στη δίκη της Νυρεμβέργης».\nΑναρτήθηκε από enlefko στις 6:15 π.μ. Δεν υπάρχουν σχόλια:\nΕτικέτες εν λευκώ μυστιλιάδης, Νυρεμβέργη δίκη, time out\nΣήμερα έχουν γενέθλια\nΗ διεθνής σταρ της όπερας Αγνή Μπάλτσα, έχει γενέθλια σήμερα. Και μαζί της η Μερόπη Κονιαλίδου, αδελφή του Αριστοτέλη Ωνάση, η ολυμπιονίκης ιστιοπλόος Σοφία Παπαδοπούλου που κλείνει τα 27, ο σκηνοθέτης Πάνος Κοκκινόπουλος, η εφοπλίστρια Μαρία Βερνίκου που κλείνει τα 34, ο ποδοσφαιριστής της Λάρισας Στέλιος Βενετίδης, που επίσης κλείνει τα 34. Γενέθλια έχουν και ο επιχειρηματίας Χρήστος Ντούβλης πρώην σύζυγος της Μαριάννας Ντούβλη (φωτογραφία) και ο νεαρός Παύλος, γιός της Έλενας Ακρίτα και του Κώστα Αρζόγλου που κλείνει τα 18.\nΣαν σήμερα γεννήθηκε το 1805 ο Φερντινάν Ντε Λεσέπς, γάλλος μηχανικός και διπλωμάτης που διάνοιξε, μεταξύ άλλων, το κανάλι του Σουέζ και τη διώρυγα της Κορίνθου. [θαν. 7/12/1894] και το 1917 η Ίντιρα Γκάντι, Ινδή πολιτικός που διετέλεσε πρωθυπουργός την περίοδο 1966-1975 και 1980-1984. [θαν. 31/10/1984].\nΤέλος μια μέρα σαν κι αυτή "έφυγαν" από τη ζωή το 1828 ο Φραντς Σούμπερτ, αυστριακός συνθέτης. [γεν. 31/1/1797], το 1858 ο Κύπριος Κυριάκος Μάτσης, αγωνιστής της ΕΟΚΑ, που σκοτώθηκε από τους Άγγλους στο κρησφύγετό του στο Δίκωμο. [γεν. 1926] και το 1988 η Χριστίνα Ωνάση, κόρη του έλληνα μεγιστάνα Αριστοτέλη Ωνάση. [γεν. 11/12/1950]\nΑναρτήθηκε από enlefko στις 5:54 π.μ. Δεν υπάρχουν σχόλια:\nΕτικέτες γενέθλια Μπάλτσα Ωνάσης Γκάντι, εν λευκώ μυστιλιάδης, time out\nΟ Κολόμβος στο Πλούσιο Λιμάνι\nΣαν σήμερα το 1493, ο Χριστόφορος Κολόμβος με τη ναυαρχίδα του βασιλικού στόλου της Ισπανίας "Σάντα Μαρία" (φωτογραφία) αποβιβάζεται σ' ένα νησί, που το ονόμασε San Juan Bautista (Άγιος Ιωάννης ο Βαπτιστής). Αργότερα το νησί αυτό μετονομάστηκε σε Πουέρτο Ρίκο.\nΒρίσκεται στη Κεντρική Αμερική, στον Ατλαντικό Ωκεανό. Πρόκειται για το μικρότερο και ανατολικότερο από τα νησιά των Μεγάλων Αντιλλών. Έχει έκταση 13.790 τ. χλμ. και πληθυσμό 3.958.128 κατοίκους και αποτελεί υπερπόντια κτήση των ΗΠΑ. Από το 1952 είναι μαζί με τα γύρω του νησιά αυτοκυβέρνητη πολιτεία (Ελεύθερη Συνδεδεμένη Πολιτεία του Πουέρτο Ρίκο), εξαρτημένη στην εξωτερική πολιτική και την άμυνα από τις ΗΠΑ.\nΠρώτοι κάτοικοι του νησιού ήταν οι Ινδιάνοι της φυλής των Αραουάκ.Για πρώτη φορά εγκαταστάθηκαν μόνιμοι άποικοι Ισπανοί το 1509 με την επίβλεψη του πρώτου κυβερνήτη, του Χουάν Πόνσε ντε Λεόν. Το 1521, ιδρύθηκε η πρωτεύουσα του νησιού, η Σαν Χουάν. Γρήγορα, οι Ισπανοί εξαφάνισαν τους ιθαγενείς και εγκατέστησαν μεταφερμένους από την Αφρική δούλους στις φυτείες και τα ορυχεία χρυσού, που ήταν πλούσια την εποχή εκείνη.\nΤο 1918, μεγάλος σεισμός έπληξε το νησί και προκάλεσε δεκάδες θυμάτων, όπως επίσης και εκτεταμένες υλικές καταστροφές, ιδίως στο δυτικό τμήμα του και το λιμάνι του Μαγιαγκουές. Κατά τη διάρκεια του Β' Παγκόσμιου Πολέμου, το Πουέρτο Ρίκο ήταν σημαντική αεροπορική και ναυτική βάση των ΗΠΑ, καθώς εξασφάλιζε την προστασία της διώρυγας του Παναμά. Το 1948 αποδόθηκε στους κατοίκους του Πουέρτο Ρίκο το δικαίωμα να εκλέγουν μόνοι τους τον κυβερνήτη και τα μέλη της βουλής και της γερουσίας.\nΠουέρτο Ρίκο σημαίνει στα ελληνικά Πλούσιο Λιμάνι.Σήμερα διαθέτει ουρανοξύστες, σύγχρονες λεωφόρους αλλά και τροπικά δάση, εξωτικές παραλίες και παραδοσιακή, ισπανική αποικιακή αρχιτεκτονική.\nΠρωτεύουσα του Πουέρτο Ρίκο είναι το Σαν Χουάν (421.958 κάτ.). Άλλες μεγάλες πόλεις είναι η Μπαγιαμόν (220.262 κάτ.) στο βόρειο τμήμα του νησιού, η Πόνσε (187.749 κάτ.) στο νότιο τμήμα, η Κάγκουας (133.447 κάτ.) στο κεντροδυτικό, η Μαγιαγκουές (100.371 κάτ.), σημαντικό λιμάνι των δυτικών ακτών του Πουέρτο Ρίκο, κ.ά.\nΤο λιμάνι του Σαν Xουάν αποτελούσε σταθμό που κανένα διερχόμενο εμπορικό πλοίο δεν μπορούσε να αγνοήσει. Σήμερα πάλι, αποτελεί σταθμό που κανένα κρουαζιερόπλοιο δεν αγνοεί.\nΑναρτήθηκε από enlefko στις 5:21 π.μ. Δεν υπάρχουν σχόλια:\nΕτικέτες εν λευκώ μυστιλιάδης, Πουέρτο Ρίκο Κολόμβος Ισπανία, ταξίδια διακοπές, time out\nΟι Castellers de Gràcia\nΟι Castellers de la Vila de Gràcia, οι οποίοι δημιουργήθηκαν το 1996, είναι μια ομάδα η οποία φτιάχνει ανθρώπινα κάστρα (colla castellera), και εδρεύει στην Vila de Gràcia. Το χρώμα των πουκαμίσων τους είναι το μπλε του ναυτικού.\nΤο πρώτο “4 de 8” ( ένα ανθρώπινο κάστρο ύψους 8 επιπέδων με 4 ανθρώπους στο κάθε επίπεδο) “ανυψώθηκε” από τους Castellers de Gràcia (το να “ανυψωθεί” ένα κάστρο σημαίνει να ξεκινήσει και να τελειώσει χωρίς να υπάρξει καμία πτώση) στις 17 Αυγούστου 2003 στην πλατεία Plaça de la Vila de Gracia.\nΣτην πόλη της Tarragona, στην Ισπανία, οι castellers συγκεντρώνονται κάθε δύο χρόνια για να δουν ποιος μπορεί να χτίσει το μεγαλύτερο και πιο περίπλοκο ανθρώπινο πύργο. Αυτό το μοναδικό έθιμο απαιτεί εκπληκτική δύναμη, φινέτσα και ισορροπία.\nΕίναι ένα έθιμο που η παράδοση του ανάγεται στο τελευταίο τέταρτο του XIX αιώνα μέχρι τα πρώτα τριάντα χρόνια του XX αιώνα. Γύρω στο 1890, μια “colla” δημιουργήθηκε από μετανάστες χωρικούς οι οποίοι έφυγαν από την Tarragona εξαιτίας της φυλλοξήρας phylloxera και ονομάστηκε Xiquets de Gràcia. Πιθανόν, αυτοί οι νέοι κάτοικοι της Gràcia βρήκαν στην Vila de Gràcia, η οποία εκείνη την εποχή ήταν ακόμα μια μικρή πόλη, το ιδανικό περιβάλλον για να δημιουργήσουν ανθρώπινα κάστρα και να εξελιχθούν στην τοπική “colla”. Είναι γνωστό και ιστορικά καταγεγραμμένο ότι αυτή η “colla” είχε ξεκινήσει τις δραστηριότητές της τουλάχιστον από την δεκαετία του 1880, οι οποίες συνεχίστηκαν μέχρι τα έτη 1900, 1910 και κατα τη δεύτερη δεκαετία του Εικοστού αιώνα. Οι περισσότερες παραστάσεις δόθηκαν κατα τη διάρκεια των εορτασμών της Festa Major de Gràcia.\nΗ σύγχρονη ιστορία των Castellers ξεκινάει στις αρχές της δεκαετίας του 1990, όταν μια ομάδα νέων οι οποίοι σχετίζονταν με το δίκτυο των συλλόγων στις γειτονιές της Gràcia άρχισε να συζητάει την πιθανότητα της ίδρυσης μιας colla η οποία θα πραγματοποιούσε ανθρώπινα κάστρα στην γειτονιά. Η ιδέα άρχισε να παίρνει μορφή όταν αποφάσισαν να γιορτάσουν την πρώτη τους συνάντηση των Οκτώβριο του 1996, και η είδηση της δημιουργίας μιας “colla castellera” άρχισε να διαδίδεται. Η πρώτη πρόβα πραγματοποιήθηκε στις 23 Νοεμβρίου της ίδια χρονιάς στην πλατεία Plaça del Sol, όπου και συγκεντώθηκαν περίπου 30 άτομα\nΗ πρώτη δημόσια παράσταση την καινούριας colla πραγματοποιήθηκε τον Φεβρουάριο του 1997, με την ευκαιρία της Diada Castellera de Santa Eulalia στην πλατεία Placa de Sant Jaume στην Βαρκελώνη, οπου ανύψωσαν δύο στήλους των 4 (ένα άτομο ανα επίπεδο, 4 επίπεδα; αυτη θεωρείται η πιο απλή κατασκευή όλου του ρεπερτορίου). Η πρώτη παράσταση στην Plaça de la Vila de Gràcia, η οποία θεωρείται και η πλατεία της ομάδας, δόθηκε στις 4 Μαρτίου 1997. Η εκδήλωση συγκέντρωσε περίπου εξήντα castellers, οι οποίοι πραγματοποίησαν αρκετές από τις βασικές κατασκευές.\nΑναρτήθηκε από enlefko στις 9:25 μ.μ. Δεν υπάρχουν σχόλια:\nΕτικέτες εν λευκώ μυστιλιάδης ταξίδια διακοπές, Ισπανία Castellers, time out\nElvis Costello-National Ramson///2010\nO Ελβις Κοστέλο, ο ιρλανδικής καταγωγής βρετανός τραγουδοποιός, μόλις κυκλοφόρησε το ενδέκατο άλμπουμ του.\nΤο «Νational Ransom» ηχογραφήθηκε στο Νάσβιλ με παραγωγό τον «πολύ» Τ Μπόουν Μπερνέτ και συνιστά τη δεύτερη κατά σειρά «βουτιά» του καλλιτέχνη στην αμερικανική μουσική παράδοση. Οταν βέβαια μιλάμε για τον Ελβις Κοστέλο, ο οποίος σύμφωνα με τον Πολ Μακ Κάρτνεϊ - και όχι μόνο- είναι ένας από τους σπουδαιότερους δημιουργούς της ροκ μουσικής, πρωτίστως μιλάμε για τους στίχους του και για την τόσο χαρακτηριστική φωνή του.\nΣε αυτή τη νέα περιπέτεια τον συνοδεύουν εξαιρετικοί μουσικοί, όπως ο Μπάντι Μίλερ, ο Μαρκ Ρίμποτ, ο Βινς Τζιλ και ο Λίον Ράσελ.\nΣτα 56 του χρόνια, ο Ελβις Κοστέλο δηλώνει ερωτευμένος (με τη σύζυγό του Νταϊάνα Κραλ, σπουδαία τζαζ τραγουδίστρια) όσο ποτέ. «Ζούμε αρκετά μεγάλο διάστημα χωριστά, κάτι που δημιουργεί και στους δυο μας την έντονη επιθυμία να ξαναβρεθούμε» δήλωσε πρόσφατα στον «Οbserver». «Τη Δευτέρα το βράδυ, όταν η Νταϊάνα θα έχει επιστρέψει από την εμφάνισή της στη Λίμα του Περού, όλα θα είναι μια χαρά. Θα είμαστε και πάλι οικογένεια... ως την επόμενη φορά που θα φύγει για δουλειές ο ένας από τους δυο μας. Αυτό όμως φαίνεται ότι κρατάει ζωντανή τη σχέση μας».\nΠερίπλοκη η συγχώνευση Ολυμπιακής - Aegean\nΟ Ισπανός Επίτροπος αρμόδιος για θέματα ανταγωνισμού Joaquin Almunia δήλωσε χθες από τις Βρυξέλλες ότι η συγχώνευση Ολυμπιακής - Aegean είναι περίπλοκη περίπτωση.\n"Ελπίζω να βρεθεί μία λύση συμβατή με τους κανόνες ανταγωνισμού, αλλά αν δεν μπορέσουμε να τη βρούμε θα δράσουμε αναλόγως", συμπλήρωσε ο Επίτροπος.\nΈως τις 12 Ιανουαρίου η Ευρωπαϊκή Επιτροπή θα πρέπει να αποφασίσει αν η συγχώνευση Ολυμπιακής - Aegean είναι συμβατή με τους κανόνες ανταγωνισμού στην ΕΕ.\nΑναρτήθηκε από enlefko στις 9:11 π.μ. Δεν υπάρχουν σχόλια:\nΕτικέτες εν λευκώ μυστιλιάδης, Ολυμπιακή Aegean, time out\nΤουρισμός. Καλά νέα για Ευρώπη και κρουαζιέρα\nΚορυφαίοι ειδικοί σε θέματα τουρισμού και ακαδημαϊκοί από τη Σχολή Τουρισμού του Bournemouth University (BU) έχουν προβλέψει ότι η Ευρώπη θα ξαναγίνει επιλεγμένος προορισμός για τους τουρίστες.\nΕπίσης προβλέπεται σημαντική αύξηση στην κρουαζιέρα, ιδιαίτερα όσον αφορά εκείνες προς τη βόρεια Ευρώπη, δεδομένου ότι προσφέρουν "value for money". Οι διοργανωτές κρουαζιερών βλέπουν ότι οι καταναλωτές επιλέγουν τις κρουαζιέρες, γυρίζοντας την πλάτη στις αερομεταφορές.\nΕτικέτες εν λευκώ μυστιλιάδης ταξίδια διακοπές τουρισμός, time out\nΟ Βασιλικός σβήνει 75 κεράκια\nΣαν σήμετα το 1901 γεννήθηκε ο Τζορτζ Γκάλοπ, αμερικανός στατιστικολόγος και δημοσκόπος, ιδρυτής της επιστημονικής δημοσκόπησης, με την οποία ταύτισε το όνομά του. [θαν. 27/7/1984]\nΤην ίδια μέρα το 1906 ήρθε στη ζωή ο Σερ Άλεκ Ισιγκόνις, ελληνικής καταγωγής βρετανός που σχεδίασε το αυτοκίνητο Mini Cooper. [θαν. 2/10/1988].\nΣήμερα έχει γενέθλια η Έρρικα Μπρόγερ (πρώην σύζυγος του Κώστα Βουτσά), η ηθοποιός Βάνα Πεφάνη, η Λίντα Έβανς που κλείνει τα 66, η Έφη Σαρρή, η δημοσιογράφος Βίκυ Παλαιολόγου και ο Σέρβος πρώην άσσος του Ολυμπιακού Ντάρκο Κοβάσεβιτς, που κλείνει τα 37 και θα τα γιορτάσει στο αγαπημένο του Σαν Σεμπαστιάν.\nΤέλος σήμερα έχει γενέθλια ο συγγραφέας Βασίλης Βασιλικός (φωτογραφία), ο οποίος θα σβήσει 75 κεράκια. Γεννήθηκε στη Θάσο.\nΣπούδασε στο λύκειο Καρυωτάκη (Καβάλα), στη σχολή Βαλαγιάννη (Θεσσαλονίκη) και στο Αμερικάνικο Κολλέγιο Ανατόλια. Στη δεκαετία του 1950 σπούδασε Νομικά στο Αριστοτέλειο Πανεπιστήμιο Θεσσαλονίκης και σκηνοθεσία τηλεόρασης στο Yale University, Drama School - SRT στη Νέα Υόρκη.\nΑπό το 1967 έως το 1994 έζησε και εργάστηκε στο εξωτερικό (Ιταλία, Γαλλία, Νέα Υόρκη) με ένα τριετές διάλειμμα (1981-1984), όπου ανέλαβε καθήκοντα αναπληρωτή γενικού διευθυντή στην τότε ΕΡΤ 1. Εργάσθηκε ως βοηθός σκηνοθέτη σε ξένες παραγωγές, σκηνοθέτης ντοκιμαντέρ, σεναριογράφος, επιμελητής (Dr) σεναρίων, εισηγητής σεναρίων στην Arte (1990-1993), δημοσιογράφος και συγγραφέας.\nΥπήρξε ερασιτέχνης ηθοποιός. Διετέλεσε δημοτικός σύμβουλος δήμου Αθηναίων (1994-1996) και πρέσβης της Ελλάδας στην ΟΥΝΕΣΚΟ (1996)\nΓνωρίζει αγγλικά, γαλλικά, ιταλικά και αρμενικά.\nΜέχρι σήμερα έχει γράψει περίπου 80 βιβλία, μυθιστορήματα, νουβέλλες, διηγήματα, θεατρικά, ποίηση, από τα οποία γνωστότερα είναι: "Ζ", ο "Ιατροδικαστής", ο "Θάνατος του Αμερικάνου" κ.ά. Το 2003 συμπληρώθηκαν 50 χρόνια από την έκδοση του πρώτου βιβλίου του Η διήγηση του Ιάσονα.\nΈχει αποσπάσει το βραβείο των 12 και το κρατικό βραβείο διηγήματος (1980), το οποίο δεν αποδέχθηκε. Έχει μεταφράσει Αντρέ Ζιντ, Τζέημς Μέριλ, Ρεζίς Ντεμπρέ και Μπαλζάκ. Πολλά από τα βιβλία του έχουν μεταφραστεί σε 33 γλώσσες καθώς και στη γραφή Μπράιγ.\nΕίναι νυμφευμένος με την υψίφωνο Βάσω Παπαντωνίου και έχει μία κόρη.\nΕδώ, ένα άρθρο του Βασιλικού για τη Θάσο κι εδώ ένα άρθρο του για το "Μακεδονικό".\nΜια μέρα σαν κι αυτή "έφυγαν" από τη ζωή:\n* Το 1922 οΜαρσέλ Προυστ, γάλλος συγγραφέας. («Αναζητώντας τον χαμένο χρόνο») [γεν. 10/7/1871]\n* Το 1962 ο Νιλς Μπορ, δανός πυρηνικός φυσικός, βραβευμένος με Νόμπελ το 1922. [γεν. 7/10/1985]\nΕτικέτες γενέθλια γκάλοπ, ενλευκώ μυστιλιάδης Bασιλικός, Χρονολόγιο\nΣαν σήμερα, το 1928 παρουσιάζεται στη Νέα Υόρκη η πρώτη ομιλούσα ταινία με ήρωα τον διάσημο ήρωα κινουμένων σχεδίων Μίκυ Μάους. Πρόκειται για την οκτάλεπτη ταινία του Γουόλτ Ντίσνεϊ «Steamboat Willie» («Το Ατμόπλοιο Γουίλι»).\nGabriella Demetriades FHM April 2010\nΗ Ελληνικής καταγωγής Gabriella Demetriades στο FHM της Νότιας Αφρικής.\nΑναρτήθηκε από enlefko στις 12:32 π.μ. Δεν υπάρχουν σχόλια:\nΕτικέτες εν λευκώ μυστιλιάδης, μουσική, time out\nΓια να ξέρεις τι πληρώνεις\nΤα 94,1 λεπτά στο κράτος.\nτα 43,4 στο διυλιστήριο.\nΔηλαδή όταν γεμίζετε με 50 ευρώ, τα λεφτά σας πηγαίνουν:31,5 ευρώ στο κράτος\nΑναρτήθηκε από enlefko στις 6:40 μ.μ. Δεν υπάρχουν σχόλια:\nΕτικέτες βενζίνη, εν λευκώ μυστιλιάδης, οικονομία, time out\nΧειμωνιάτικο όνειρο στο Καρπενήσι\nΠαραμένει μία από τις πιο προικισμένες σε βουνίσια ομορφιά περιοχές της Ελλάδας. Ο λόγος για το Καρπενήσι: Αλπικό τοπίο, ξενώνες και ξενοδοχεία που ζωντανεύουν το χειμωνιάτικο όνειρο, τζάκια που καπνίζουν ολημερίς, χωριά βυθισμένα στο χιόνι, ποτάμια που προσφέρονται για να ανεβάσετε σφυγμούς και ένα χιονοδρομικό κέντρο-μαγνήτης για τους φαν του χειμώνα.\nΟι χωμάτινες διαδρομές μέσα στα έλατα για τους λάτρεις της τετρακίνησης, ιππασία στην κοιλάδα του Καρπενησιώτη, σκι στο Βελούχι και conoe-kayak στη λίμνη των Κρεμαστών.\n* Στο όμορφο χωριουδάκι Βουτύρο. Εδώ, σύμφωνα με την παράδοση, ανάμεσα στα έλατα, τις βελανιδιές και τα τρεχούμενα νερά ζούσαν οι Αμαδρυάδες, νεράιδες του δάσους.\n* Στο μοναστήρι του Προυσού και στην κοιλάδα της Ποταμιάς.\n* Στο παραδοσιακό Μεγάλο και Μικρό Χωριό για μερακλίδικο ελληνικό καφέ ψημένο στο μπρίκι, το ζεστό γαλακτομπούρεκο του Καρβέλη που φτιάχνεται μπροστά στο πελάτη και το εκμέκ καταίφι.\n* Στα Φιδάκια ένα από τα ομορφότερα χωριά της Στερεάς, στολισμένο με στενά πλακόστρωτα, παλιά πέτρινα αρχοντικά και ιδανικό φόντο τη λίμνη των Κρεμαστών.\nΓια τους απαιτητικούς της γεύσης το βουνό προστάζει τσίπουρα και μεζέδες μπροστά στο αναμμένο τζάκι.\n"Xάνι". Στον Γάβρο, για νοστιμότατα μαγειρευτά διά χειρός κ. Mαρίκας.\n"Xωριάτικο". Στο Mικρό Xωριό, για εξαίσιες σούβλες και κρεατικά.\n"Πανόραμα". Στο Καρπενήσι, για λουκάνικα με πράσο.\n"Νερόμυλος". Λίγο πριν τα Άγραφα για ψητές πέστροφες και νόστιμη φασολάδα.\nΜη φύγετε χωρίς να δοκιμάσετε το αρωματικό ελατίσιο μέλι, τα καρύδια, μαρμελάδα με βούτυρο, τυρόπιτες και χορτόπιτες, χυλοπίτες, τραχανά, λικέρ κράνι, φρέσκο τυρί τσαλαφούτι και γλυκό του κουταλιού κάστανο.\nΤο Καρπενήσι απέχει 293 χλμ. από την Αθήνα και η καλύτερη διαδρομή είναι μέσω Λαμίας - Pάχης Tυμφρηστού. Kάνετε μόνο μία στάση στη Mακρακώμη, για μπουγάτσα στο «Σερραϊκόν». Προβλήματα λόγω χιονιού ή πάγου μπορεί να συναντήσει κανείς μετά το χωριό Τυμφρηστός.\nΕδώ, το επίσημο site για την περιοχή.\nΑναρτήθηκε από enlefko στις 1:14 μ.μ. Δεν υπάρχουν σχόλια:\nΕτικέτες εν λευκώ μυστιλιάδης, Καρπενήσι, ταξίδια διακοπές, time out\nΟι Κροάτες μας κλέβουν την Επίδαυρο\nΈνας – ένας οι γείτονες μας αρπάζουν κομμάτια της Ελλάδας – χωρίς κανείς να αντιδρά από την ελληνική κυβέρνηση. Μετά τους Τούρκους, που βήμα – βήμα μπλοκάρουν κομμάτια του ελληνικού Αιγαίου και τους Σκοπιανούς που έκαναν δικό τους τον Μέγα Αλέξανδρο και το όνομα Μακεδονία, έρχονται τώρα οι Κροάτες να "βουτήξουν" την Επίδαυρο.\nΑναρτήθηκε από enlefko στις 10:58 π.μ. Δεν υπάρχουν σχόλια:\nΕτικέτες εν λευκώ μυστιλιάδης, Κροατία Επιδαυρος, time out\n15 χρόνια easyJet\nΗ η αεροπορική εταιρεία easyJet, γιορτάζει φέτος τα 15 χρόνια πρωτοποριακής δράσης της στην Ευρώπη.\nΗ easyJet, ξεκίνησε τη λειτουργία της το 1995, με πρώτη πτήση από το Λονδίνο-Λούτον για το αεροδρόμιο της Γλασκόβης με το μήνυμα "κάνοντας τα αεροπορικά ταξίδια τόσο προσιτά όσο ένα παντελόνι τζιν – £29 με απλή μετάβαση". Η αεροπορική εταιρεία έχει επιτύχει να μειώσει ακόμα περισσότερο το κόστος των εισιτηρίων της.\nΑπό την πρώτη της πτήση έχει μεταφέρει 330 εκατ. επιβάτες και εξυπηρετεί πάνω από 500 δρομολόγια προς 123 αεροδρόμια σε 29 χώρες.\nΑναρτήθηκε από enlefko στις 8:55 π.μ. Δεν υπάρχουν σχόλια:\nΕτικέτες εν λευκώ μυστιλιάδης, ταξίδια διακοπές Easyjet, time out\nΣαν σήμερα γεννήθηκε ο (Τίτος Φλάβιος) Βεσπασιανός, ρωμαίος αυτοκράτορας, ιδρυτής της Φλαβιανής Δυναστείας. Είχε το παρατσούκλι "Μουλαράς", γιατί κάποτε έκανε τον έμπορο μουλαριών, αλόγων και σκλάβων. Εισηγήθηκε τη φορολόγηση των δημοσίων ουρητηρίων, ενώ ένας τύπος αφοδευτηρίου φέρει το όνομά του («Βεσπασιανή»).\nΑν και "φιλέλλην" δεν ένιωσε μεγάλη δυσκολία να καταργήσει την "ελευθερία" των Ελλήνων, που πριν από τέσσερα χρόνια τους την είχε χαρίσει ο Νέρων (66 μ.Χ.). Επίσης έκανε νόμους εναντίον της πολυτέλειας και απαγόρευσε στους τοκογλύφους να δανείζουν στους γιους των πλουσίων, γιατί αυτά τα δάνεια δεν θα τ' αναγνώριζε ο Νόμος.\nΚάποτε είχε διορίσει σε μια καλή θέση ένα νέο της αριστοκρατίας. Ο νέος ζήτησε να παρουσιαστεί στον αυτοκράτορα να του υποβάλει την ευγνωμοσύνη του. Αλλά νόμισε, πως έπρεπε να στολιστεί και να παρφουμαριστεί. Όταν λοιπόν παρουσιάστηκε μπροστά στο Βεσπασιανό, αυτός τον μύρισε θυμωμένος και του είπε :\n- Θα προτιμούσα να μύριζες...σκόρδο !\nΠαρ' όλη την αμορφωσιά του καταλάβαινε την αξία των γραμμάτων και των τεχνών. Υποστήριξε τους συγγραφείς, τους ποιητές, τους καλλιτέχνες κι έκοψε σύνταξη από το δημόσιο ταμείο για τους καλύτερους απ' αυτούς. Επίσης έκοψε σύνταξη από 100.000 σηστερτίους το χρόνο στους δασκάλους της ελληνικής και της λατινικής.\nΌταν ένιωσε πως ήρθε η ώρα του να πεθάνει, ζήτησε να τον σηκώσουν από το κρεβάτι και να τον στήσουν όρθιο.\n- Πρέπει οι αυτοκράτορες να πεθαίνουν όρθιοι!\nΑναρτήθηκε από enlefko στις 8:30 π.μ. Δεν υπάρχουν σχόλια:\nΕτικέτες εν λευκώ μυστιλιάδης, Ρώμη, Τίτος Φλάβιος Βεσπασιανός, time out\nΑξιοθέατο οι πλημμύρες στη Βενετία\nΗ Βενετία, πόλη χτισμένη πάνω σε δεκάδες νησιά μιας λιμνοθάλασσας στην Αδριατική, πλήττεται από πλημμύρες περίπου 200 ημέρες τον χρόνο.\nΣ' αυτές τις περιπτώσεις λειτουργεί ειδικό σύστημα ανυψούμενων ξύλινων διαδρόμων, ενώ από σειρήνες και μεγάφωνα οι αρχές γνωστοποιούν σε κατοίκους και τουρίστες ότι εφαρμόζεται σχέδιο συναγερμού για πλημμύρες.\nΣτη "Βασίλισσα της Αδριατικής" όσοι ζουν στο ισόγειο αδειάζουν το νερό από τα σπίτια τους με κουβάδες.Το νερό είναι μολυσμένο και μυρίζει,ενώ αφήνει πίσω του κάθε λογής σκουπίδια στους δρόμους καθώς η στάθμη υποχωρεί.\nΤο ρεκόρ σημειώθηκε το 1966, όταν τα νερά ανέβηκαν σχεδόν δύο μέτρα πάνω από τη στάθμη της θάλασσας, προκαλώντας μεγάλες καταστροφές στα κτήρια της πόλης.\nΑναρτήθηκε από enlefko στις 12:11 μ.μ. Δεν υπάρχουν σχόλια:\nΕτικέτες Βενετία Ιταλία ταξίδια διακοπές, εν λευκώ μυστιλιάδης, πλημμύρες, time out\n17 & 18 η βροχή των Λεοντιδών\nΟι Λεοντίδες παρατηρήθηκαν για πρώτη φορά στις 13 Νοεμβρίου του 1883 στη βορειοανατολική Αμερική.\nΑναρτήθηκε από enlefko στις 8:54 μ.μ. Δεν υπάρχουν σχόλια:\nΕτικέτες εν λευκώ μυστιλιάδης, πεφταστέρια, time out\nΟκτώ νέα ξενοδοχεία στην Πράγα\nΟκτώ νέα ξενοδοχεία άνοιξαν τις πόρτες τους στη Πράγα την πρωτεύουσα της Τσεχίας προσφέροντας κάθε άνεση, σε ελκυστικές τοποθεσίες στο κέντρο της πόλης:\nΤο πεντάστερο Kings Court άνοιξε τις πόρτες του τον Οκτώβριο σε ένα νέο-αναγεννησιακό κτίριο στην πλατεία Republiky στο κέντρο της Πράγας. Κατά την ανακαίνισή του κτιρίου βρήκαν τμήματα Ρωμαϊκού σπιτιού, που τώρα είναι εμφανή στο κέντρα spa και ευεξίας Zen του ξενοδοχείου. Το Kings Court διαθέτει μοναδική αίθουσα εκδηλώσεων με φυσικό φωτισμό και ευρύχωρες συνεδριακές εγκαταστάσεις.\nΤον Οκτώβριο άνοιξε ακόμα ένα ξενοδοχείο αυτή την φορά στην οδό Na Florenci σε κοντινή απόσταση από την πλατεία Republiky. Ονομάζεται Designhotel Elephant Prague και είναι μέλος του ομίλου Design Hotels. Όσον αφορά στον σχεδιασμό, το τεσσάρων αστέρων Elephant έβαλε στοίχημα με τις αντιθέσεις καταφέρνοντας να πετύχει την απόλυτη αρμονία. Σημαντικό στοιχείο είναι ότι το ξενοδοχείο στην Αναγέννηση ήταν οικία ευγενών.\n...Grand Majestic Praza!\nΤο 4* ξενοδοχείο Grand majestic Plaza εγκαινιάστηκε τον Σεπτέμβριο και ανήκει στην αλυσίδα Worldhotels. Και αυτό το ξενοδοχείο βρίσκεται σε μικρή απόσταση από την πλατεία Republiky. Κυρίαρχο χαρακτηριστικό του είναι το ασυνήθιστα χρωματιστό σιντριβάνι στο σαλόνι. Πέρα από τα σύγχρονα δωμάτια θα βρείτε πολυτελείς σουίτες με μπαλκόνι. Ιδιαίτερα ελκυστικός είναι ο κήπος στον τελευταίο όροφο του ξενοδοχείου.\n...Jurys Inn Prague!\nΤο 4* Jurys Inn Prague βρίσκεται στο κέντρο της Πράγας κοντά στον σταθμό Florenc του μετρό και υποδέχθηκε τους πρώτους πελάτες του τον Σεπτέμβριο. Είναι το πρώτο ξενοδοχείο της γνωστής Ιρλανδικής αλυσίδας που ανοίγει εκτός Ιρλανδίας και Μεγάλης Βρετανίας. Στο εστιατόριό του οι επισκέπτες μπορούν να γευτούν Ιρλανδική αλλά και Τσεχική κουζίνα. Αρχιτέκτονας του κτιρίου είναι ο Andreas Degn που πιο μπροστά είχε δώσει μορφή στα ξενοδοχεία Four Seasons και Yasmin στην Πράγα.\nΤο Augustine είναι ξενοδοχείο πέντε αστέρων και ανήκει στην The Rocco Forte Collection. Βρίσκεται στην περιοχή mala Strana και λειτουργεί από τον Μάιο. Είναι ιδιαίτερα δημοφιλές στους νεόνυμφους. Στο ξενοδοχείο υπάρχει διάδρομος που οδηγεί κατευθείαν στο μοναστήρι, όπου βρίσκεται η Εκκλησία του Αγ.Θωμά και τελούνται γάμοι.\n...Park Inn Prague!\nΑπό τον Απρίλιο οι επισκέπτες της Πράγας μπορούν να επιλέξουν το Park Inn για την διαμονή τους που βρίσκεται σε μικρή απόσταση από το Vysehrad και το Συνεδριακό Κέντρο της πόλης. Αλλά και το ίδιο το ξενοδοχείο παρέχει πέντε σύγχρονες αίθουσες συναντήσεων με φυσικό\n...Sheraton Prague Hotel!\nΤον Μάρτιο το 5* Sheraton Prague Hotel καλωσόρισε τους πρώτους επισκέπτες του. Είναι το πρώτο ξενοδοχείο της εταιρίας Starwood στην Τσεχία. Στεγάζεται σε κτίριο του 19ου αιώνα και βρίσκεται μεταξύ της Παλιάς και της Νέας Πόλης της Πράγας. Ο τελευταίος, ειδικά διαμορφωμένος όροφος προσφέρει θέα στο Κάστρο της πόλης που σας κόβει\nτην ανάσα. Στα DiamondΆs Bar του ξενοδοχείου μπορείτε να γευθείτε την σπεσιαλιτέ Sheratini κοκτέιλ.\n...Buddha-Bar Hotel Prague!\nΣε μικρή απόσταση από την πλατεία της Παλιάς Πόλης βρίσκεται το Buddha-Bar Hotel Prague των 5* και προσφέρει διαμονή σε δωμάτια με Ανατολίτικη (φωτογραφία επάνω) και Γαλλική αποικιακή διακόσμηση. Το ξενοδοχείο άνοιξε τις πόρτες του τον Ιανουάριο του 2009 και το μεγαλύτερο αξιοθέατο εδώ είναι η κουζίνα του, όπου οι επισκέπτες απολαμβάνουν γεύσεις από Ασία και όλο τον κόσμο στο εστιατόριό του και την καφετέρια Siddharta.\nΑναρτήθηκε από enlefko στις 3:59 μ.μ. Δεν υπάρχουν σχόλια:\nΕτικέτες εν λευκώ μυστιλιάδης, ταξιδια διακοπές Πραγα Τσεχία ξενοδοχεία, time out\nΗ Anastacia στην κατεχόμενη Κύπρο\nΑρνήθηκαν η Jennifer Lopez, ο Julio Iglesias και η Rihanna τις προγραμματισμένες εμφανίσεις τους στην κατεχόμενη Κύπρο, όμως η Anastacia είπε το "ναι".\nΗ 42 ετών διάσημη τραγουδίστρια που έχει πάνω από 20 εκατομμύρια πωλήσεις παγκοσμίως, πείσθηκε και τελικά βρίσκεται στα κατεχόμενα για να τραγουδήσει ΣΗΜΕΡΑ σε εκδήλωση του νεότευκτου υπερπολυτελούς ξενοδοχείου "Murat Bozoğlu", που στοίχισε 220 εκατομμύρια δολάρια.\nΣτην Κύπρο έφτασε μέσω Κωνσταντινούπολης, όπου προσγειώθηκε την Πέμπτη, χωρίς να κάνει την παραμικρή δήλωση στους δημοσιογράφους κι από εκεί έφτασε χτες στο παράνομο αεροδρόμιο Τύμπου.\nΚάποια τουρκικά Μέσα κάνουν λόγο για χιλιάδες δολάρια τα οποία επιστρατεύτηκαν για να πείσουν την Αμερικανίδα ποπ σταρ και τους μάνατζερ της να δεχτούν την πρόταση, ύστερα από το φιάσκο των προηγούμενων, ενώ κάποια άλλα χαρακτήρισαν την είδηση "εθνική νίκη".\nΙδιοκτήτης του ξενοδοχείου ειναι ο Μουράτ Μπόζογλου, που δραστηριοποιείται στον χώρο του τουρισμού και των casino. Τα τελευταία χρόνια έχει επενδύσει στην Τουρκία και στο εξωτερικό. Πριν λίγο καιρό εγκαινίασε το ξενοδοχείο «Cratos Premium», το οποίο βρίσκεται στην παραλία της Κερύνειας.\nΕτικέτες εν λευκώ μυστιλιάδης, τουρκία, Anastacia Κύπρος, time out\nΝα εύχεσαι να βρέχει κάθε μέρα\nΝα μην ακούω ...δικαιολογίες ότι δήθεν φταίει ο καιρός.\nΑκόμα κι όταν ρίχνει καρεκλοπόδαρα μπορείς να κάνεις τόσα ρομαντικά πράγματα που θα εύχεσαι να βρέχει κάθε μέρα.\nΕτικέτες βροχή, εν λευκώ μυστιλιάδης, time out\nΤο τρένο της χλιδής\nΔώδεκα βαγόνια στρωμένα με βελούδινα χαλιά και διακοσμημένα με αναπαραγωγές του Matisse κάνουν μία φορά την εβδομάδα , κάθε Πέμπτη, τη διαδρομή Μόσχα-Νίκαια και το αντίστροφο.\nΤο τρένο διαθέτει new age πολυτέλεια, αλλά κι ένα εστιατόριο με ρωσική κι ευρωπαϊκή κουζίνα. Η διαδρομή που διανύει είναι 3.300 χιλιομέτρα, κάνει 22 στάσεις και 52 ώρες και το εισιτήριο κοστίζει από 306 έως 1.200 ευρώ το άτομο.\nΕίναι ένα ταξίδι όνειρο, ειδικά το κομμάτι μέσα από τις Άλπεις και διασχίζει, μεταξύ άλλων, το Μινσκ, τη Βαρσοβία και το Μιλάνο.\nΓια περισσότερες πληροφορίες στο ταξιδιωτικό γραφείο Mideast (2112118888), αποκλειστικός αντιπρόσωπος των Ρωσικών Σιδηροδρόμων στην Ελλάδα.\nΕτικέτες εν λευκώ μυστιλιάδης, Μόσχα, Νίκαια, ταξιδια διακοπές, τουρισμός Ρωσία, τρένο, time out\nΓιορτάζουν ο Αρσένιος, η Αρσινόη και ο Ορέστης\nΘυμηθείτε κι ευχηθείτε...\nΣήμερα γιορτάζουν ο Αρσένιος, η Αρσενία, η Αρσινόη και ο Ορέστης.\nΟ ολυμπιονίκης του τζούντο Ηλίας Ηλιάδης (φωτογραφία) κλείνει τα 23 μαζί με την πρωταθλήτρια του μαραθωνίου Μαρία Πολύζου που κλείνει τα 37.\nΚι ακόμα η Λένα, κόρη του Αντώνη και της Γεωργίας Σαμαρά, που σβήνει 20 κεράκια σήμερα στην τούρτα της, μαζί με τους φίλους μου:\n* Αναστάση Βάλλα που κλείνει τα 30, τον Αντώνη Γαλανό και τον Σωτήτη Τουβρά που σβήνει 49 κεράκια.\nΑναρτήθηκε από enlefko στις 9:24 π.μ. Δεν υπάρχουν σχόλια:\nΕτικέτες εν λευκώ μυστιλιάδης, επέτειοι, Ηλιάδης, Χρονολόγιο, time out\neasyJet Η προσφορά τελειώνει την Τετάρτη\nΗ Easyjet γιορτάζει 15 χρόνια φοβερά χαμηλών τιμών και για να πεί ένα μεγάλο ευχαριστώ στους πελάτες της, προσφέρει καταπληκτικές εκπτώσεις έως 20% για κάθε θέση, κάθε διαδρομή, κάθε ημέρα, στις πτήσεις απο 1η Ιανουαρίου - 26 Μαρτίου 2011.\nΌποιος κι αν είναι ο λόγος, εκμεταλλεύσου τις υπέροχες εκπτώσεις!\n55 ημέρες μέχρι την Πρωτοχρονιά\nH 6η Νοεμβρίου είναι η 310η ημέρα του έτους κατά το Γρηγοριανό Hμερολόγιο. Υπολείπονται 55 ημέρες μέχρι την Πρωτοχρονιά. Αύριο γίνονται οι πρώτες εκλογές για τον Καλλικράτη.\nΠαγκόσμια Ημέρα για την Παρεμπόδιση της Εκμετάλλευσης του Περιβάλλοντος στον Πόλεμο και τις Ένοπλες Συγκρούσεις.\nΗ εκκλησία γιορτάζει τη μνήμη:\n* Παύλου αρχιεπισκόπου Κωνσταντινουπόλεως (†350), του ομολογητού και μάρτυρος\n* Μάρτυρος Νικάνδρου. Γιορτάζει ο Νίκανδρος.\n* Οσίων Αβραάμ (Βαρλαάμ) και Λουκά των Ρώσων\n* Λουκά του Σικελού, του εν Κορινθία ασκήσαντος\n* Δημητρίου ή Δημητριανού επισκόπου Χυτρών (Κύπρου), του θαυματουργού\n* Παύλου, του δια Χριστον σαλού\n* Λεονάρδου οσίου. Γιορτάζει ο Λεονάρδος.\n* Αγαπίου Πρεσβυτέρου\n* 355 - Ο Ρωμαίος Αυτοκράτορας Κωνστάντιος Β' δίνει τον τίτλο του Καίσαρα στον ανηψιό του Ιουλιανό.\n* 1632 - Ο βασιλιάς Γουσταύος Αδόλφος της Σουηδίας σκοτώνεται στην Μάχη του Λούτζεν κοντά στην Λειψία κατά τον Τριακονταετή Πόλεμο.\n* 1844 - Η Δομινικανή Δημοκρατία αποκτά το πρώτο της Σύνταγμα\n* 1860 - Ο Αβραάμ Λίνκολν εκλέγεται 16ος Πρόεδρος των Ηνωμένων Πολιτειών Αμερικής\n* 1913 - Ο Μαχάτμα Γκάντι συλλαμβάνεται καθώς οδηγεί μια διαδήλωση Ινδών ανθρακωρύχων στην Νότια Αφρική.\n* 1917 - Α' Παγκόσμιος Πόλεμος: Τελειώνει η Τρίτη Μάχη της Υπρ.\n* 1935 - Πρώτη πτήση του Hawker Hurricane.\n* 1956 - Κρίση του Σουέζ\n* 1985 - Σκάνδαλο Irangate: Ο αμερικανικός τύπος αποκαλύπτει ότι ο Πρόεδρος των ΗΠΑ Ρόναλντ Ρέιγκαν επέτρεψε την αποστολή όπλων στο Ιράν.\n* 1996 - Η ελληνική πυραυλάκατος "Κωστάκος" βυθίζεται έναντι της παραλίας αυλάκια της Σάμου.\n* 1999 - Σε δημοψήφισμα οι Αυστραλοί επιλέγουν να διατηρήσουν την Βρετανίδα μονάρχη ως αρχηγό του κράτους.\nΜια μέρα σαν κι αυτή γεννήθηκαν:\n* 15 - Αγριπίνα, η νεότερη αυτοκράτειρα της Ρώμης, αδελφή του Καλιγούλα, μητέρα του Νέρωνα.\n* 1479 - Ιωάννα Α' της Καστίλλης, βασίλισσα της Ισπανίας\n* 1494 - Σουλεϊμάν ο Μεγαλοπρεπής, Οθωμανός Σουλτάνος (φωτογραφία).\n* 1661 - Κάρολος Β' της Ισπανίας.\n* 1860 - Ιγκνάτσι Πεντερέφσκι, Πολωνός συνθέτης και πρώην πρωθυπουργός.\n* 1861 - Τζέιμς Ναισμίθ, δημιουργός του μπάσκετ.\n* 1672 - Χάινριχ Σιουτς, Γερμανός συνθέτης και οργανίστας.\n* 1675- Τζέιμς Γκρέγκορι, Σκοτσέζος μαθηματικός, αστρονόμος και εφευρέτης του ανακλαστικού τηλεσκόπιου (πέθανε τον Οκτώβριο του 1675).\n* 1835 - Δεριγνύ, γάλλος ναύαρχος, διοικητής στη ναυμαχία του Ναυαρίνου.\n* 1989 - Μαρία Ιορδανίδου, 92, συγγραφέας.\n* 1989 -Αχμάντου Αχίτζο, 65, πρώτος Πρόεδρος του Καμερούν (1960-82).\n* 1991 -Γεώργιος Β. Μαγκάκης, 85, νομικός και πολιτικός.\n* 1991 -Τζιν Τίρνεϊ, 71, ηθοποιός («Λάουρα»).\n* 2006- Μπουλέντ Ετσεβίτ, Τούρκος πρωθυπουργός. Το 1974 διέταξε την εισβολή στην Κύπρο.\nΑναρτήθηκε από enlefko στις 8:58 π.μ. Δεν υπάρχουν σχόλια:\nΕτικέτες εν λευκώ μυστιλιάδης, επέτειοι, Ρόδος λαογραφία Νοέμβριος, Χρονολόγιο, time out\nΑλβανία και Βουλγαρία στους κορυφαίους προορισμούς\nΘέτοντας το ερώτημα "σε ποιο μέρος του κόσμου θα ταξιδέψετε το 2011;" το Lonely Planet απηυθύνθηκε στους "φανατικούς" αναγνώστες του που είναι λάτρεις της περιπέτειας και των ταξιδιωτικών αναζητήσεων και παρουσιάζει στη λίστα των δέκα κορυφαίων χωρών την Αλβανία και τη Βουλγαρία.\nΗ Αλβανία καταλαμβάνει την πρώτη θέση και η Βουλγαρία την πέμπτη θέση στη λίστα, στην οποία περιλαμβάνονται η Βραζιλία, οι νήσοι Κάπε Βέρντε, ο Παναμάς, η Ιταλία, η Τανζανία, η Συρία, η Ιαπωνία και το νησί - κρατίδιο Βανουάτου.\nΑπό τη δεκαετία του '90, όταν οι πρώτοι ταξιδιώτες με τεράστια σακίδια στην πλάτη, έκαναν την εμφάνισή τους στην Αλβανία, ανακάλυψαν κρυστάλλινα, διάφανα νερά, υπέροχες παραλίες, πολιτιστικά μνημεία, γαστρονομικές ιδέες και την ευκαιρία να περάσουν διαφορετικές διακοπές, σε σχέση με όσα είχαν συνηθίσει.\nΗ "Ωραία Κοιμωμένη" που άρχισε σιγά - σιγά να "ξυπνά" από την "σκληροπυρηνική, κομμουνιστική της απομόνωση" απέδειξε, στη διάρκεια των χρόνων, ότι κατάφερε να προσελκύσει το τουριστικό ενδιαφέρον: Παραλίες που δεν τις "άγγιξε" ο μαζικός τουρισμός, πολιτιστικά μνημεία, κάστρα αν και έρχονται σε "κραυγαλέα" αντίθεση με το βουητό της αλβανικής πρωτεύουσας, των Τιράνων, αποτελούν ένα ιδιαίτερα ενδιαφέρον "μωσαϊκό" για τους επισκέπτες.\nΗ βαλκανική αυτή χώρα είχε πάντοτε τις "στιγμές" της (στον τουρισμό), είτε στο χειμερινό τουρισμό με τις βουνοκορφές που είναι καλυμμένες από χιόνι και προσφέρουν αμέτρητες στιγμές απόλαυσης στους λάτρεις αθλημάτων όπως το σκι, είτε στην "κλασική" μορφή του τουρισμού, το καλοκαίρι, με τις "χρυσαφένιες" παραλίες της σε πόλεις της Μαύρης Θάλασσας.\nΩστόσο, η Βουλγαρία έπαψε σε κάποιο "σημείο" να μονοπωλεί το τουριστικό ενδιαφέρον και απομονώθηκε στη "γωνιά" της, έναντι άλλων ευρωπαϊκών χωρών, περιμένοντας την κατάλληλη στιγμή για να επανέλθει στο προσκήνιο.\nΠερήφανα, πλέον και ως μέλος της Ευρωπαϊκής Ένωσης, η Βουλγαρία απολαμβάνει μεγαλύτερη προσοχή και αποκτά μεγαλύτερη "αυτοπεποίθηση" και "αυτοσεβασμό", στο τουριστικό πεδίο: Τα χιονοδρομικά της κέντρα, οι πίστες σκι και οι υπόλοιπες υποδομές που διαθέτει, την κατατάσσουν στους de facto προορισμούς για τους Ευρωπαίους, που αναζητούν φθηνότερες, εναλλακτικές διακοπές το χειμώνα.\nΑλλά και το καλοκαίρι, με αμμώδεις παραλίες που καλύπτουν χιλιόμετρα ακτογραμμών και οικονομικά τουριστικά "πακέτα", τα οποία συνδυάζουν και δοκιμές οίνου σε ορισμένα από τα πιο γνωστά οινοποιία της χώρας, η Βουλγαρία διατηρεί σημαντικό μερίδιο στις προτιμήσεις των Ευρωπαίων για τις διακοπές τους.\nΕτικέτες Βουλγαρία Αλβανία ταξίδια διακοπές, εν λευκώ μυστιλιάδης, time out\nΤο Σισμανόγλειο στην Κωνσταντινούπολη, θα μπορούσε να χαρακτηριστεί ο καλύτερος «πρεσβευτής» της Ελλάδας στη γείτονα, αφού μέσα σε ένα χρόνο 25.000 άτομα διαφόρων εθνοτήτων, κυρίως όμως τουρκικής καταγωγής, επισκέφτηκαν το χώρο για ομιλίες, εκθέσεις, δημιουργικές εκδηλώσεις και, το σημαντικότερο, μαθήτευσαν στο τμήμα εκμάθησης της ελληνικής γλώσσας -πάνω από 400 άτομα.\nΤο ίδρυμα, απευθύνεται και στα παιδιά των Ρωμιών που δεν σπουδάζουν στα ελληνικά εκπαιδευτήρια, ενώ φέτος για πρώτη φορά λειτουργεί και τμήμα Αρχαίων Ελληνικών. Με πυξίδα την ιστορία, τους μύθους και τους θρύλους, με επίκεντρο τις εικόνες, τα χρώματα, τις μυρωδιές, τα ακούσματα, τα ίχνη και τα σύμβολα της Κωνσταντινούπολης, οι σπουδαστές ξεκινούν από μικρές ηλικίες και καταλήγουν σε μηχανικούς, αρχαιολόγους, δικηγόρους, οικοκυρές κ.λπ.\nΑπό αυτούς μόνο 60 είναι χριστιανοί, οι υπόλοιποι είναι άλλων θρησκευμάτων.\nΑναρτήθηκε από enlefko στις 12:53 μ.μ. Δεν υπάρχουν σχόλια:\nΕτικέτες εν λευκώ μυστιλιάδης, Πόλη, Σισμανόγλειο, τουρκία, Χάλκη Κωνσταντινούπολη Ρεμπούτσικα, time out\nΚάστανα, φαρμακευτικές και άλλες ιδιότητες\nΜοναδικές πληροφορίες για τις φαρμακευτικές ιδιότητες του κάστανου, αλλά και πρωτότυπες συνταγές, μας δίνει ο δήμος Καστανιάς τοθ νομού Τρικάλων, μέσω ενός καλαίσθητου φυλλαδίου, που αποτελεί "καρπό" της δράσης "οι γεύσεις της Θεσσαλίας".\nΟ Δήμος Καστανιάς βρίσκεται στο βορειοδυτικό τμήμα του νομού και στο πέρασμα προς Ασπροπόταμο. Η περιοχή κατακλύζεται από δάση ελάτης, οξιάς και καστανιάς, όπου οι επισκέπτες μπορούν να απολαύσουν τη φύση σε όλο της το μεγαλείο.\nΤα χωριά της Καστανιάς είναι πνιγμένα στο πράσινο, με φιλόξενους ανθρώπους, που ασχολούνται κυρίως με την κτηνοτροφία και τις αγροτικές εργασίες. Άνθρωποι που μυήθηκαν από τους παππούδες τους στα μυστικά της μακροζωίας, που στηρίζεται κυρίως στις διατροφικές συνήθειες και τα ποιοτικά ντόπια προϊόντα, ιδανικά για υγιεινή διατροφή.\nΌπως επισημαίνει ο δήμαρχος της περιοχής Κώστας Τόλης, την παράδοση και την ιδιαίτερη "ταυτότητα" της περιοχής, οι κάτοικοι προσπαθούν να τη διατηρήσουν ζωντανή, με "δόσεις" νεωτερισμού, γι' αυτό και προέβησαν στην καταγραφή κάποιων γνωστών, αλλά και άγνωστων συνταγών μαγειρικής και ζαχαροπλαστικής, με βάση αγνά προϊόντα, όπως είναι το κάστανο.\nΗ καστανιά λέγεται και "αρτόδενδρο". Το αρτόδενδρο είναι δέντρο τροπικό και κατάγεται από την Ωκεανία. Οι "ρίζες" του είναι βαθιά στην αρχαιότητα, όπως αποδεικνύεται από διάφορα ευρήματα της εποχής του Χαλκού.\nΟι καστανιές πρέπει να βρίσκονται σε υψόμετρο πάνω από 250 μέτρα και δεν ευδοκιμούν οε χαμηλότερα υψόμετρα. Πολλαπλασιάζονται με σπόρο, με μοσχεύματα και με εμβολιασμό.\n-Ενδεικτικά, παραθέτουμε μια συνταγή κέικ με κάστανο και σοκολάτα από το φυλλάδιο του δήμου Καστανιάς.\nΥλικά: Κουβερτούρα 55% κακάο 160 γρ. Ασπράδι αβγού 120 γρ. Κρόκοι αβγών 80 γρ. Ζάχαρη 90 γρ. Κρέμα κάστανο 250 γρ. Βούτυρο 30 γρ. Κρέμα γάλακτος 30 γρ.\nΕκτέλεση: Χτυπάμε τους κρόκους με 50 γρ. ζάχαρη. Λιώνουμε 60 γρ. κουβερτούρας και τα ενσωματώνουμε στο μείγμα των κρόκων. Προσθέτουμε την κρέμα κάστανου και ανακατεύουμε. Χτυπάμε τα ασπράδια μαζί με τα 40 γρ. ζάχαρη σε μαρέγκα και την προσθέτουμε σταδιακά στο μείγμα του κάστανου, ανακατεύοντας απαλά. Αδειάζουμε το μείγμα σε ένα σκεύος διαμέτρου 20 εκ. και ψήνουμε σε προθερμασμένο φούρνο στους 180°C για 35'-40'. Αφήνουμε να κρυώσει και ξεφορμάρουμε. Λιώνουμε την υπόλοιπη κουβερτούρα προσθέτοντας το βούτυρο σε μικρά κομμάτια και την κρέμα γάλακτος. Καλύπτουμε το γλυκό με τη γκανάζ (σοκολάτα).\nΜια ακόμη πολύ γευστική συνταγή, με πολλαπλές χρήσης είναι αυτή της κρέμας κάστανου, που χρησιμοποιείται κατά κόρον στη ζαχαροπλαστική.\nΥλικά: 800 γρ. κάστανα βρασμένα και καθαρισμένα, 1/4 ποτήρι malt ουίσκι, 1 ποτήρι, παρά κάτι, ζάχαρη, 3 κουτ. σουπ. κρέμα γάλακτος, 1 κουτ. σουπ. μπράντι\nΕκτέλεση: Λιώνουμε τα κάστανα με μια ξύλινη σπάτουλα και τα αναμειγνύουμε με τη ζάχαρη και το ουίσκι. Χτυπάμε την κρέμα γάλακτος με το μπράντι και την προσθέτουμε στο μείγμα.Την αφήνουμε να κρυώσει και τη σερβίρουμε πασπαλισμένη με κοπανισμένα φιστίκια. Αν σ' αυτή την κρέμα προσθέσουμε περισσότερη χτυπημένη κρέμα γάλακτος (150-200 γρ.) και δυο φύλλα ζελατίνης, θα έχουμε έτοιμη βάση για μια σαρλότ κάστανου.\nΓια να διατηρηθούν τα κάστανα πολύ καιρό:\nΒάλτε τα σε άμμο, σε δωμάτιο σκοτεινό και δροσερό ( το υπόγειο ας πούμε )\nΜ' αυτό τον τρόπο μπορείτε να τα διατηρήσετε όλο τον χειμώνα.\nΕτικέτες εν λευκώ μυστιλιάδης διατροφή, κάστανο Τρίκαλα, time out\nΝοέμβριος ο Μεθυστής\nΗ λέξη Φθινιόπωρο προέρχεται από το ρήμα φθίνω και το ουσιαστικό οπώρα, επειδή αυτή την εποχή του έτους λιγοστεύουν τα οπωρικά (οι εδώδιμοι καρποί του δέντρου, τα φρούτα).\nΟ Νοέμβριος έχει διάρκεια 30 ημερών. Η ονομασία του προέρχεται από τη λατινική λέξη novem =εννιά, ως ένατος μήνας του ρωμαϊκού δεκάμηνου ημερολογίου.\nΑεργίτες στα ποντιακά, είναι ο ενδέκατος μήνας του έτους κατά το Γρηγοριανό ημερολόγιο.\nΌπως και ο Οκτώβριος, αναφέρεται ως Βροχάρης, για τις βροχές του, αλλά και Σποριάς, καθώς είναι ο μήνας της σποράς των δημητριακών και των οσπρίων. Τυπική γιορτή της σποράς είναι τα Εισόδια της Θεοτόκου, στις 21 του μηνός.\nΟ Νοέμβρης είναι και Κρασομήνας επειδή ανοίγουν τα καινούργια κρασιά, αλλά και τρυγομήνας γιατί είναι ο μήνας του λιομαζώματος. Ουσιαστικά, με το Νοέμβριο τελειώνουν οι αγροτικές εργασίες. Θα ακολουθήσουν οι κλειστές μέρες του χειμώνα, με τις βροχές και τις ατέλειωτες νύχτες.\nΟ Νοέμβριος είναι ο αγαπημένος μήνας των εγκύων. Οι γυναίκες με έμβρυα στην κοιλιά συνήθως περιμένουν ως το Νοέμβριο για να γεννήσουν, γιατί σύμφωνα με μια αρχαία παράδοση, το Νο-έμβρυο που γεννιέται τον Νοέμβριο είναι πάντα υγιές\nΆλλες ονομασίες του Νοεμβρίου:\n- Μεσοσπορίτης η Μεσοσποριάς, γιατί το μήνα αυτό οι αγρότες βρίσκονται στο μέσο της σποράς των δημητραικών και των οσπρίων.\n- Παχνιστής, λόγω της πάχνης.\n- Μεθυστής, μιας και όσοι δοκιμάζουν τα νέα κρασιά μεθάνε.\n- Ανακατεμένος, γιατί οι καιρικές συνθήκες είναι ευμετάβλητες.\n- Σκιγιάτης και Χαμένος, επειδή οι μέρες του είναι πολύ μικρές και οι νύχτες του μεγάλες.\nΣημαντικές γιορτές αυτού του μήνα είναι:\nΤου Ταξιάρχη και Αρχαγγέλου Μιχαήλ, στις 8 Νοεμβρίου, με μεγάλη πανήγυρη στη Σύμη, στην Ιερά Μονή του Πανορμίτη. Ταυτόχρονα είναι και η γιορτή της Αεροπορίας, ενώ την 1 η του μηνός γιορτάζουν οι Άγιοι Κοσμάς και Δαμιανός, στις 9 ο Άγιος Νεκτάριος, στις 11 ο Άγιος Μηνάς, στις 14 του μήνα γιορτάζει ο Άγιος Φίλιππος, στις 15 αρχίζει η Νηστεία των Χριστουγέννων, στις 16 γιορτάζει ο Άγιος Ματθαίος, στις 19 ο Άγιος Βαρλαάμ, στις 21 τα Εισόδια της Υπεραγίας Θεοτόκου, στις 25 η Αγία Αικατερίνη, στις 26 ο Άγιος Στυλιανός και στις 30 ο Άγιος Ανδρέας ο πρωτόκλητος.\nΑς μην παραλείψουμε, τέλος, το γεγονός ότι στις 17 του Νοεμβρίου είναι η επέτειος της εξέγερσης του Πολυτεχνείου το 1973 κατά της στρατιωτικής απριλιανής δικτατορίας του 1967 και στις 25 του ίδιου μήνα εορτάζεται η επέτειος της Εθνικής Αντίστασης.\nΕίναι ο μήνας που ξεκινούν τα κρύα του χειμώνα, ιδιαίτερα μετά τη γιορτή του Αγίου Φιλίππου. Οι καρέκλες στο Μαντράκι χάνουν τη νύχτα τους πιστούς του κι οι τελευταίοι εναπομείναντες αισθάνονται τεράστια την εγκατάλειψη, σαν να παρευρίσκονται σε μια παράσταση και είναι οι μόνοι θεατές, που από την έλλειψη κοινού αισθάνονται την αποτυχία της.\nΕτικέτες εν λευκώ μυστιλιάδης, Ρόδος λαογραφία Νοέμβριος, Χρονολόγιο, time out\nΑποχωρεί από την προεδρία και παίρνει μαζί του 760...\nΗλεκτρονική Κάρτα Επιβίβασης από την British Airwa...\nThe Cyrillos, (new) 16th Patriarch of Moscow and ...\nΣτην Οία ένα από τα καλύτερα βιβλιοπωλεία στον κόσ...\nΑνοίγει η αίθουσα όπου έγινε η Δίκη της Νυρεμβέργη...\nΑλβανία και Βουλγαρία στους κορυφαίους προορισμούς...


Όταν ο Πάρντο «αγριεύει» στην Ευρώπη! (vids) | Champions League | gazzetta.gr\nΤετάρτη, 13 Σεπτεμβρίου 2017 - 18:32\nFollow @twitterΌταν ο Πάρντο «αγριεύει» στην Ευρώπη! (vids)\nΟ Φελίπε Πάρντο έβαλε ξανά με τον Ολυμπιακό 2 γκολ στο Champions League, έδειξε το γιατί παραμένει από τους πιο ποιοτικούς εξτρέμ του και το Gazzetta.gr θυμίζει... μαγικές του ευρωπαϊκές βραδιές.\nΣτα 27 του χρόνια ο διεθνής Κολομβιανός εξτρέμ και... πουλέν του Μάρκο Σίλβα ήρθε στον Ολυμπιακό από την Πορτογαλία ως ένας παίκτης ικανός να κάνει την διαφορά. Η πρώτη του σεζόν στο Λιμάνι ήταν ιδιαίτερα θετική, όμως η συνέχεια δεν ήταν η ανάλογη, ο Πάρντο είχε τα... θέματά του, βρέθηκε δανεικός στην ομάδα της Ναντ και λίγο έλλειψε να μην γυρίσει φέτος στους πρωταθλητές Ελλάδας. Ακόμα και έτσι ο Φελίπε Πάρντο δεν ήταν στην πρώτη γραμμή των επιλογών του Μπέσνικ Χάσι. Ο ίδιος ένιωθε μέσα του πως έπρεπε να δώσει πολλές απαντήσεις: και για τα παραπανίσια κιλά που είχε κάποτε και για τα θέματα... προσαρμογής του από ένα σημείο και μετά και τα σκαμπανεβάσματά του.\nΜε τον Ολυμπιακό έφτασε στο σημείο να καλείται ξανά και στην Εθνική της χώρας του. Εμφανίσεις σαν και αυτήν με την Σπόρτινγκ στο Καραϊσκάκη με τα 2 γκολ στα τελευταία λεπτά (89' και 93') με τρομερές ατομικές ενέργειες και... μπούκες του δίνουν πολλούς και καλούς πόντους ενόψει της συνέχειας.\nΟΛΥΜΠΙΑΚΟΣ - ΣΠΟΡΤΙΝΓΚ 2-3 - 2017: Μπήκε στο ματς ως αλλαγή στο 77' και πήγε να το γυρίσει μόνος του! Σούπερ ενέργειες και ειδικά στο πρώτο του τέρμα. Σκόραρε στο 89' και το 93' κάνοντας τρομερό ματς και με τον κόσμο του Ολυμπιακού να τον αποθεώνει και να φωνάζει ρυθμικά το όνομά του.\nΑΡΣΕΝΑΛ - ΟΛΥΜΠΙΑΚΟΣ 2-3 - 2015: Όλοι θυμούνται το απευθείας κόρνερ του Φορτούνη και το γκολ του Φινμπόγκασον στο τέλος. Όμως ο Πάρντο σε αυτό το ματς είχε βάλει και γκολ και είχε δώσει και την ασίστ στον Ισλανδό.\nΟΛΥΜΠΙΑΚΟΣ - ΝΤΙΝΑΜΟ ΖΑΓΚΡΕΜΠ 2-1 - 2015: Ο Ολυμπιακός βρέθηκε να χάνει με 1-0, ο Πάρντο ήρθε από τον πάγκο στο 64' και σκόραρε στο 65' και το 90' για να κάνει η ομάδα του το come back και να κερδίσει. Δείτε πιο κάτω βίντεο από αυτά τα ματς:\n* Ο Πάρντο και στο παρελθόν έχει σκοράρει σε ματς με Σπόρτινγκ στην Πορτογαλία.\nΠάρντο σε Μαρτίνς: «Δώσε μου μία ακόμα ευκαιρία»


Σίσσυ ΜακΝτόναλντ: Η ζωή μιας τρανς σε ένα κελί απομόνωσης - t-zine.gr\nΣίσσυ ΜακΝτόναλντ: Η ζωή μιας τρανς σε ένα κελί απομόνωσης\nΓράφει η Μαντώ Σιώμου\nΣτο «Orange is the new Black» και στην πραγματικότητα\nΜια από τις πιο απροσδόκητες και επιτυχημένες σειρές της εποχής μας, το Οrange is the new black, επέστρεψε πριν λίγες μέρες στο Netflix, για τον τέταρτο και πιο σκοτεινό της κύκλο.\nΗ σειρά παρακολουθεί τους διαφορετικούς χαρακτήρες και τις συγκρούσεις που δημιουργούνται εντός μιας γυναικείας φυλακής, μέσα από τα απομνημονεύματα μίας πρώην κρατούμενης, της Πάιπερ Κέρμαν, που καταδικάστηκε για τη μεταφορά χρημάτων μιας σπείρας εμπόρων ναρκωτικών.\nΜία από τις πιο ενδιαφέρουσες περιπτώσεις στην σειρά είναι αυτή της Σοφίας Mπουρσέτ, μιας τρανς, που υποδύεται η τρανς ηθοποιός Λαβέρν Κοξ, η οποία αφού βρεθεί στο στόχαστρο τρανσφοβικών επιθέσεων, οδηγείται στην απομόνωση, όπου και περνάει τον περισσότερο τέταρτο κύκλο της σειράς.\nΜέσα από την επιτυχία της σειράς, η Λαβέρν έχει γίνει γνωστή για τις εύστοχες δημόσιες παρεμβάσεις της σχετικά με τις διακρίσεις που αντιμετωπίζουν τα τρανς άτομα. Μάλιστα, το 2014, ανέλαβε την εκτελεστική παραγωγή του Free Cece, ενός ντοκιμαντέρ για την υπόθεση της τρανς κρατούμενης, Σίσσυ ΜακΝτόναλντ, και την μεταχείρισή της στην φυλακή.\nΕλεύθερη πλέον, η Σίσσυ περιγράφει την τραυματική της εμπειρία ως τρανς κρατούμενη, στο Vulture, και αν η πραγματικότητα συνάδει με τον νέο κύκλο του Orange is the new Black.\n«Αποφάσισα να κάνω συμφωνία, και αμέσως με έστειλαν στην απομόνωση. Αυτό συνέβη πριν ακόμη πάρω ποινή φυλάκισης. Ισχυρίζοντας ότι, έγινε για την δική μου προστασία και ότι ήθελαν να σιγουρευτούν ότι ήμουν ασφαλής όταν στην πραγματικότητα η απομόνωση σου καταστρέφει το μυαλό.»\nΟι επιπτώσεις στην υγεία και την ψυχολογία του ανθρώπου από την παρατεταμένη παραμονή σε συνθήκες απομόνωσης είναι καταστροφικές. Είναι επιστημονικά αποδεδειγμένο ότι αυτή η μέθοδος σωφρονισμού, σε τραυματίζει με τρόπους που δεν μπορείς να αντιστρέψεις.\n«Είμαι η απόδειξη ότι σε τρελαίνει», δηλώνει. «Αλλά δεν υπήρχε άλλος τρόπος που θα μπορούσα να το πολεμήσω». Η Σίσσυ είναι ενάντια στο σωφρονιστικό σύστημα, που ισχύει εδώ και πολλά χρόνια, και δεν είχε την επιλογή να σταλθεί σε φυλακή αντρών. Όμως δεν θα είχε σημασία γι’αυτήν. Παρά το γεγονός ότι περιτριγυριζόταν από άλλες γυναίκες, πάλι έπρεπε να αντιμετωπίσει, άλλες καταπιέσεις, όπως το σεξισμό, την επικριτικότητα του σώματος, τον ρατσισμό και την βία.\n«Πέρασα πρώτα δύο μήνες και μετά τρεις μήνες στο κελί απομόνωσης, για 23 ώρες το 24ωρο», λέει η τότε κρατούμενη, επισημαίνοντας πως κι αυτή την μία ώρα, δεν προλαβαίνεις πάντα να την αξιοποιήσεις όπως θες. Καθώς πολλές φορές πρέπει να επιλέξεις αν θα κάνεις μπάνιο ή θα πάρεις τηλέφωνο τους δικούς σου, κάνοντας ακόμη πιο εκνευριστικό τον χρόνο εκεί.\n«Κρατούν το φως συνεχώς αναμμένο, για να μην μπορείς να κοιμηθείς, και να μην συνειδητοποιείς τον χρόνο. Δεν έχεις ρολόι και δεν ξέρεις τι ώρα είναι, αφού δεν υπάρχουν και παράθυρα», εξηγεί. «Ήταν πραγματικά, πολύ δύσκολο για μένα».\nOrange is the Νew Black vs πραγματικότητα\n«Τα μέσα μαζικής ενημέρωσης προσπαθούν να μεταφέρουν την εμπειρία, αλλά δεν μπορούν πραγματικά να δείξουν πως είναι εκεί. Μερικές φορές είναι πολύ τραυματική εμπειρία για μένα, να βλέπω το Orange is the New Black. Προσπαθώ να το βλέπω για να υποστηρίζω την Λαβέρν αλλά δεν μπορώ να το διαχειριστώ.»\n«Μέσα από τις συζητήσεις μας γνωρίζει τον αγώνα μου, και ο καλύτερος τρόπος για να τον μοιραστεί είναι μέσω της δημοφιλής σειράς. Ωστόσο, εξακολουθεί να είναι απλά, μια ευφάνταστη, υποθετική ιδέα, του τι μπορεί να συμβεί μέσα στην φυλακή.»\nΗ Σίσσυ, εξηγεί πως για πολλούς ανθρώπους η πίεση στην απομόνωση, είναι τόσο μεγάλη που αυτοκτονούν ή αυτοτραυματίζονται. «Έτσι, είναι στη πραγματικότητα. Καταπιέζεσαι περισσότερο από ένα σύστημα που ήδη σε καταπιέζει.»\nΕπιπλέον συμπληρώνει ότι «πολλοί μένουν γυμνοί χωρίς κρεβάτι, και κοιμούνται στα τσιμεντένια πλακάκια, και περιμένουν να γίνουν καλύτερα, ενώ σε αυτή την περίπτωση απλά χειροτερεύουν.»\nΝέο e-shop από το T-zine\nΕπιστήμονες, προσπαθούν να προσδιορίσουν αν αυτή η τιμωρία μπορεί να φέρει αποτελέσματα ή αποτελεί απλώς ακραία μορφή βασανισμού.\n«Όταν βρισκόμουν στην απομόνωση πολλά προνόμια, μου είχαν αφαιρεθεί. Μπορεί να μην μου είχαν βγάλει τα ρούχα, αφού δεν προσπάθησα να αυτοκτονήσω αλλά και πάλι ήταν δύσκολο να διατηρήσω την λογική μου. Ο δικηγόρος μου δεν με επισκεπτόταν και δεν μου επέτρεπαν να επικοινωνήσω με κανέναν. Είχα αποκοπεί από τους ανθρώπους.»\nΌτι κάνει η Σοφία Μπουρσέτ (Λαβέρν Κοξ), στην σειρά, είναι πολύ κοινό με το σωφρονιστικό σύστημα. Υπάρχουν διάφορες τακτικές, για να βγεις τουλάχιστον από το κελί σου. Όπως να φράξεις την τουαλέτα. Αλλά οι τεχνικές αυτές είναι αρκετά επιβλαβείς και επικίνδυνες. Η σειρά τα παραποιεί, καθώς αν το έκανε πραγματικά κάποιος αυτό, θα τον έστελναν στην ομάδα SWAT, και συνήθως είναι βίαιη και επιθετική η συμπεριφορά τους.»\n«Όταν δεν γνωρίζεις πόσο καιρό μένεις εκεί, δικαιολογημένα σπας», λέει η Σίσσυ.\nΌταν πια μεταφέρθηκε στην φυλακή, την έβαλαν σε ψυχιατρική μονάδα. Εκεί, ένιωθε καλά (συγκριτικά με τις προηγούμενες συνθήκες), καθώς επικοινωνούσε με άλλους ανθρώπους και μπορούσε να χρησιμοποιήσει το τηλέφωνο και να δει τηλεόραση.\nΗ Σίσσυ ΜακΝτόναλντ, κατηγορήθηκε τον Ιούνιο του 2012, σε 41 μήνες φυλάκισης, για ανθρωποκτονία δευτέρου βαθμού ενός άντρα που μαχαίρωσε αφού η ίδια και οι φίλες της δέχτηκαν επίθεση έξω από ένα μπαρ. Η ΜακΝτόναλντ χτυπήθηκε στο πρόσωπο με γυαλιά, και η επίθεση εναντίον της, θεωρήθηκε ρατσιστική και τρανσφοβική. Τον Ιανουάριο του 2014, αφέθηκε ελεύθερη εκτίοντας συνολική ποινή 19 μηνών. Την ίδια χρονιά, τον Αύγουστο, έγινε εξώφυλλο στο Rolling Stone, ενώ βραβεύθηκε με το Bayard Rustin-Civil Rights Award.\nΕίναι ακτιβίστρια όπως και η Λαβέρν Κοξ, η οποία ήταν η πρώτη τρανς υποψήφια για βραβείο Emmy για την ερμηνεία της στη σειρά. Η Κοξ έχει χαρακτηριστεί από τα media ως εκπρόσωπος των τρανς σε όλη την Αμερική, καθώς μέσω της σειράς παρουσιάζει τα προβλήματα ανθρώπων που συνήθως ζουν στο περιθώριο.\nΛαβέρν Κοξ Σωφρονιστικό Σύστημα Φυλακές\nt-zine.gr 17 Αυγούστου 2016


ΑΝΕΜΟΣ ΦΙΛΑΝΑΓΝΩΣΙΑΣ ΣΤΑ ΣΧΟΛΕΙΑ ΜΑΣ 1η ΚΑΙ 2η ΕΚΠΑΙΔΕΥΤΙΚΗ ΠΕΡΙΦΕΡΕΙΑ ΠΕΛΛΑΣ: Aς παίξουμε με τα εξώφυλλα των βιβλίων - Ελισάβετ Τάρη Σχολ. Σύμβουλος\nAς παίξουμε με τα εξώφυλλα των βιβλίων - Ελισάβετ Τάρη Σχολ. Σύμβουλος\nAς παίξουμε με τα εξώφυλλα των βιβλίων\nΕίναι γενικά αποδεκτό ότι τα παιδιά επιλέγουν τα βιβλία κυρίως από το πόσο ελκυστικό είναι το εξώφυλλο τους.\nΕμείς οι εκπαιδευτικοί που ενδιαφερόμαστε για την καλλιέργεια της φιλαναγνωσίας, θα είναι καλό να βοηθήσουμε τα παιδιά να επεξεργάζονται τις πληροφορίες που παίρνουν από το εξώφυλλο ενός βιβλίου καθώς και από το οπισθόφυλλο.\nΜην ξεχνάμε ότι η φιλαναγνωσία δεν αποτελεί ένα ακόμα μάθημα. Έχει σκοπό να καλλιεργήσει την αγάπη για τη λογοτεχνία και το βιβλίο. Με διάφορα παιχνίδια μπορούμε να τραβήξουμε την προσοχή των παιδιών στα εξώφυλλα των βιβλίων και να τα εξασκήσουμε στο πώς να αντλούν πληροφορίες χρήσιμες για την επιλογή τους.\nΝα λοιπόν μερικές ιδέες για να αξιοποιήσουμε τα εξώφυλλα των βιβλίων στις δράσεις φιλαναγνωσίας που θα οργανώσουμε στην τάξη μας.\n• Είναι μια καλή ιδέα να παρουσιάσουμε στα παιδιά διάφορα εξώφυλλα βιβλίων και έχοντας κρύψει τον τίτλο να μαντέψουν αυτά ένα δικό τους τίτλο.\n• Επίσης να δώσουμε στα παιδιά (αφού χωριστούν σε ομάδες) ένα εξώφυλλο βιβλίου και να μαντέψουν την ιστορία και τους ήρωες. Μετά τους διαβάζουμε το βιβλίο για να διαπιστώσουν αν μάντεψαν σωστά. Κερδίζει όποια ομάδα μάντεψε σωστά.\n• Μπορούμε να παίξουμε και κάποιο παιχνίδι με τα βιβλία της βιβλιοθήκης , ώστε να έχουν την ευκαιρία να ψάξουν και για άλλα βιβλία του ιδίου συγγραφέα αν υπάρχουν.\n• Αν έχουμε δυνατότητα και υπάρχει βιβλιοθήκη στο σχολείο, προβαίνουμε σε μιαν απλή ταξινόμηση των βιβλίων. Παράδειγμα: ταξινομούμε με τα παιδιά τα βιβλία σύμφωνα με το χρώμα του εξώφυλλου τους, σύμφωνα με το μέγεθός τους ή σύμφωνα με τη ζωγραφιά του εξώφυλλου (ζώα, παιχνίδια, άνθρωποι,φύση κ.ά.)\n• Φιλοτεχνούμε το «βιβλιόδεντρο» στη γωνιά φιλαναγνωσίας και κρεμάμε στα φύλλα του φωτοτυπίες από τα εξώφυλλα των βιβλίων που διαβάσαμε στην τάξη.\n• Ζωγραφίζουμε δικά μας εξώφυλλα για τα βιβλία που\nμας αρέσουν. Η κάθε ομάδα επιλέγει ένα βιβλίο και ζωγραφίζει το δικό της εξώφυλλο.\n• Παρουσιάζουμε στα παιδιά 4 εξώφυλλα βιβλίων και κατόπιν διαβάζουμε αποσπάσματα από τα συγκεκριμένα βιβλία. Τα παιδιά πρέπει να μαντέψουν σε ποιο βιβλίο αναφέρονται τα αποσπάσματα αυτά έχοντας ως κριτήριο το εξώφυλλο.\nΕίναι μερικές από τις δράσεις φιλαναγνωσίας με αφορμή τα εξώφυλλα των βιβλίων. Μπορούμε να σκεφτούμε και άλλες πολλές βάζοντας σε ενέργεια τη φαντασία και το μεράκι μας με σκοπό να κάνουμε πιο ελκυστικό τον τρόπο προσέγγισης της λογοτεχνίας.\nΌλες αυτές οι δράσεις θα μας βγάλουν από τη σχολική καθημερινότητα και θα μας δώσουν πλούσιο υλικό για την καλλιέργεια της φαντασίας και της δημιουργικότητας των μαθητών μας.


Η Κρήτη Ιστορία Μυθολογία Κεντρικοί Ήρωες Ιδαίοι Δάκτυλοι & Κουρήτες\nΣυνήθως ο αριθμός τους είναι δέκα (ή πέντε), όσα και τα δάκτυλα των δυο χεριών και γι' αυτό ονομάστηκαν Ιδαίοι Δάκτυλοι. Σε άλλες παραλλαγές του μύθου, οι Ιδαίοι Δάκτυλοι ήταν εκατό ή πενήντα: οι είκοσι ήταν δεξιόχειρες σιδηρουργοί (ανακάλυψαν τη μεταλλοτεχνία) ή μάγοι, οι άλλοι τριάντα ήταν αριστερόχειρες και μάντεις ή έλυναν τα μάγια.\nΠαιδιά των Δακτύλων, τρία (ή εννιά ή δέκα) στον αριθμό αναφέρονται οι Κουρήτες, νέοι οπλισμένοι με ξίφος και ασπίδα, που χόρεψαν τον πολεμικό χορό γύρω από τον νεογέννητο θεό Δία, για να μην ακούσει ο Κρόνος το κλάμα του. Κατά άλλη παραλλαγή οι Κουρήτες προήλθαν από τα δάκρυα του μωρού. Άλλες παραλλαγές του μύθου αναφέρουν έναν λαό Κουρητών (Κρητών), που ήταν γιοι του Δία. Οι Ιδαίοι Δάκτυλοι θεωρούνται οι ιδρυτές των αγώνων στην Ολυμπία.


ΑΠΙΣΤΕΥΤΗ ΑΠΟΚΑΛΥΨΗ: Σκοτεινό σχέδιο αποϊεροποίησης των Ελληνικών Μνημείων – Η μαρμάρινη σκηνή του … “αγνώστου πρόσφυγα” απέναντι από τον Παρθενώνα! | Kontasas\nΑρχική / ΕΠΙΚΑΙΡΟΤΗΤΑ / ΑΠΙΣΤΕΥΤΗ ΑΠΟΚΑΛΥΨΗ: Σκοτεινό σχέδιο αποϊεροποίησης των Ελληνικών Μνημείων – Η μαρμάρινη σκηνή του … “αγνώστου πρόσφυγα” απέναντι από τον Παρθενώνα!\nΑΠΙΣΤΕΥΤΗ ΑΠΟΚΑΛΥΨΗ: Σκοτεινό σχέδιο αποϊεροποίησης των Ελληνικών Μνημείων – Η μαρμάρινη σκηνή του … “αγνώστου πρόσφυγα” απέναντι από τον Παρθενώνα!\nΤι έχει άραγε να πει η «σκηνή του πρόσφυγα» με τον Παρθενώνα; Τι έχει να πει μία μαρμάρινη σκηνή που σηματοδοτεί την έλευση στην Ελλάδα εκατομμυρίων εποίκων με ένα μνημείο που ταυτίζεται με την ακμή της πόλεως των Αθηνών και του οποίου οι μετόπες απεικονίζουν μάχες των Ελλήνων, που φτάνουν μέχρι την πολιορκία της Τροίας; Προφανώς, το νέο «μνημείο» της Rebecca Belmore, τοποθετήθηκε στου Φιλοπάππου, για να δείξει στον Παρθενώνα ότι μία νέα τάξη πραγμάτων ήλθε και ότι η εποχή του παρήλθε.\nΜία σκηνή πρόσφυγα τοποθετείται απέναντι στο υπέρτατο μνημείο προς τιμή της πολεμικής αρετής των Ελλήνων. Καταυλισμός λαθρομεταναστών τοποθετείται, νωρίτερα, στο πεδίο του Άρεως. Το τζαμί του Βοτανικού τοποθετείται δίπλα στην Ιερά Οδό, εκεί όπου περνούσε η ιερή πομπή και πορευόταν προς την Ελευσίνα, εκεί που δοξαζότανε ο Αρχαίος Ελληνισμός.\nΗ συγκεκριμένη έκθεση κανονικά διεξάγεται κάθε 5 χρόνια στην Γερμανία προκειμένου να δείξει το «ξεπέρασμα του φασισμού από το γερμανικό κράτος». Για πρώτη φορά φέτος, η δέκατη τέταρτη συνέχειά της θα διεξαχθεί εν μέρει στην Ελλάδα, δείγμα του πόσο σημαντική είναι για τους θολοκουλτουριάρηδες του αντεθνισμού η Ελλάδα.\nΣτην πλημμυρίδα των λαθρομεταναστών που πλήττει την Πατρίδα μας αυτοί βλέπουν μία ευκαιρία. Βλέπουν την ευκαιρία να ξεμπερδεύουν μια και καλή με τους Έλληνες. Καθόλου τυχαίο πως η «σκηνή του πρόσφυγα» τοποθετήθηκε πλησίον της λεγόμενης «φυλακής του Σωκράτη», δείγμα ότι η κατάκτηση ξεκινά από το σημείο που διώκεται η Ελληνική Σκέψη.\nΠροηγούμενο ΕΚΤΑΚΤΟ: Άγρια συμπλοκή μεταξύ νεαρών με σιδερολοστούς στο Μαρούσι\nΕπόμενο 67ΧΡΟΝΟΣ επιχειρηματίας! ΑΥΤΟΝ ερωτεύθηκε με …προξενιό η Άννα-Μισέλ Ασημακοπούλου\nΠολλοί είχαν γελάσει ότι στη διάρκεια της προεκλογικής περιόδου του 2016 στις ΗΠΑ η Χίλαρι …\nΧωρίς νικητή το Ιαπωνία-Γκάνα\nΖεσούς: «Μετά από αυτό ο Ολυμπιακός έγινε καλύτερος»\nΓερμανία: Aφρικανός μετανάστης προκαλεί και σωριάζεται στο έδαφος με μία γροθιά (βίντεο)\nΣφοδρές αντιδράσεις για γυναικείο ερωτικό βοήθημα που πήρε το όνομα μεγάλης αγωνίστριας\nΔεν υπάρχει αυτό που έγινε με οπαδούς της ΑΕΚ στη Θεσσαλονίκη


Μήπως κάποια υγιεινά τρόφιμα, μας βλάπτουν; - Ιατρικά Νέα\nΜήπως κάποια υγιεινά τρόφιμα, μας βλάπτουν;\nΦαίνεται ότι οι κατευθυντήριες οδηγίες για το τι είναι και δεν είναι υγιεινό για τη διατροφή μας αλλάζει διαρκώς. Πριν από δέκα χρόνια, όλοι είχαμε εμμονή με τη μείωση της πρόσληψης λιπαρών και οι αλυσίδες σούπερ μάρκετ ήταν γεμάτες με προϊόντα χαμηλής περιεκτικότητας σε λιπαρά.\nΤώρα, η ζάχαρη έχει αντικαταστήσει το λίπος ως τον υπ’ αριθμόν 1 δημόσιο κίνδυνο και έχουμε συνειδητοποιήσει ότι ορισμένα λιπαρά –όπως εκείνα που βρίσκονται στο αβοκάντο, τα καρύδια και το ελαιόλαδο, για παράδειγμα- είναι πραγματικά καλά για τον οργανισμό μας.\nΌμως ένας χειρουργός καρδιολόγος υποστηρίζει ότι πολλά θρεπτικά τρόφιμα δεν είναι, στην πραγματικότητα, 100% καλά για την υγεία μας. Ο Δρ Steven Gundry, λέει ότι συχνά τα πιο θρεπτικά τρόφιμα είναι αυτά που μας προκαλούν προβλήματα πέψης.\nΟ Gundry εξηγεί ότι υπάρχει ένα συγκεκριμένο είδος φυτικών πρωτεϊνών που δημιουργεί προβλήματα στο έντερό μας, οι λεκτίνες. «Αυτές οι μικροσκοπικές πρωτεΐνες υπάρχουν μέσα σε ορισμένα φυτά και λειτουργούν ως μηχανισμός άμυνας αρρωσταίνοντας το αρπακτικό που τρώει το φυτό».\nΟι λεκτίνες βρίσκονται σε τρόφιμα όπως το αλεύρι ολικής αλέσεως, τα κάσιους, τα όσπρια, οι μελιτζάνες, το καλαμπόκι, το καστανό ρύζι, οι ντομάτες και οι ηλιόσποροι – ναι, σε πολλά τρόφιμα που θεωρούνται γενικά υγιεινά.\n«Οι λεκτίνες είναι ένας τύπος πρωτεΐνης (ευαίσθητος σε διάφορες ασθένειες, βακτήρια και ιούς) που αναγκάζει τους υδατάνθρακες (σάκχαρα, άμυλα και ίνες) να συσσωρεύονται και να προσκολλώνται σε ορισμένα κύτταρα του σώματός μας, όταν τα τρώμε», εξηγεί ο Gundry .\n«Συχνά, οι λεκτίνες μπορούν να εμποδίσουν την επικοινωνία μεταξύ σημαντικών κυττάρων. Και όταν συμβαίνει αυτό, η απάντηση του οργανισμού είναι συνήθως φλεγμονή ή κάποιο άλλο είδος αντίδρασης στην τοξικότητα, όπως ναυτία, διάρροια ή έμετος. Η διακοπή της κυτταρικής επικοινωνίας μπορεί επίσης να οδηγήσει σε συμπτώματα όπως η κόπωση».\nΟ Gundry πιστεύει ότι μπορούμε να βελτιώσουμε την υγεία μας μειώνοντας την πρόσληψη λεκτίνης. Αντί για ψωμί ολικής αλέσεως, προτείνει να μείνουμε στο λευκό. Τις ντομάτες, μπορούμε να ξεφλουδίζουμε και να αφαιρούμε τους σπόρους, προτού τις φάμε.\nΕπίσης, θα πρέπει να αποφεύγουμε τα κονσερβοποιημένα ή επεξεργασμένα φασόλια υπέρ των φρέσκων και αντί για κάσιους να προτιμούμε άλλους ξηρούς καρπούς, όπως τα καρύδια.


Για λίγες μέρες θα απολαύσουμε το νέο mode Survive Till Dawn.\nΜετά από αρκετές εβδομάδες αναμονής το “crossover” του PlayerUknown’s Battlegrounds με το Resident Evil 2 είναι γεγονός. Το νέο game mode έχει όνομα Survive Till Dawn με το Erangel να γεμίζει με ζόμπι και bosses από τον κόσμο του δημοφιλούς παιχνιδιού της Capcom.\n— PUBG MOBILE (@PUBGMOBILE) 19 Φεβρουαρίου 2019\nTο update 0.11.0 φέρνει αρκετές νέες προσθήκες στο PUBG Mobile, άλλες προσωρινές άλλες πιο μόνιμες. Βλέπουμε (και ακούμε) νέο Resident Evil 2-themed main menu ενώ ανανεώθηκε και η μουσική για να ταιριάζει στο κλίμα. Στο in-game store θα βρείτε νέα outfits εμπνευσμένα από το event καθώς και διάφορα άλλα cosmetics με άρωμα… νεκροζώντανων.\nΣτις αλλαγές που έρχονται για να μείνουν, το Sanhok είναι πλέον διαθέσιμο για Quick Match στο Arcade, κάποια σπίτια στο Vikendi ανακαινίστηκαν και υπάρχει πλέον και η επιλογή Moonlight (weather) για το συγκεκριμένο map. Όλα τα patch notes μπορείτε να τα δείτε εδώ.\nΜόνοι στην πρώτη θέση MAD Lions και Pretty


Έναρξη της (νέας) Λυρικής Σκηνής με την «Ηλέκτρα» του Ρίχαρντ Στράους/15,18,22,26,31 Οκτωβρ. | ΝΕΟΛΟΓΟΣ ΑΤΤΙΚΗΣ\nΈναρξη της (νέας) Λυρικής Σκηνής με την «Ηλέκτρα» του Ρίχαρντ Στράους/15,18,22,26,31 Οκτωβρ.\nΣα, 14 Οκτ, 2017\n«Ηλέκτρα» Ρίχαρντ Στράους\nΗ «Ηλέκτρα» του Χόφμανσταλ θεωρείται ότι υπήρξε ένα πραγματικό εύρημα στη μετά – Βάγκνερ εποχή. Ως κείμενο, οδήγησε στα άκρα τη βαγκνερική σύγκρουση ανάμεσα στο αρχαϊκό και το σύγχρονο, ανάμεσα στην αποστασιοποίηση που προσφέρει ο μύθος και σε μια προβολή προς τα μέσα, που έχει την αφετηρία της στην ψυχανάλυση. Έτσι, επέτρεψε στον Στράους να προχωρήσει το μουσικό δράμα ένα βήμα παραπέρα από τον Βάγκνερ. Ο προϊστορικός τόπος της δράσης γίνεται ο τόπος ενός ψυχολογικού δράματος με εξαιρετικά μελετημένη ορχηστρική αντίστιξη, χωρίς καμία εμφανή ασυνέχεια ανάμεσα σε εσωτερικό και εξωτερικό, μουσική και σκηνή.\nΟ Στράους ανταποκρίθηκε στις προκλήσεις του ποιητικού κειμένου του Χόφμανσταλ, με μια παρτιτούρα, η οποία, σε διάρκεια περίπου εκατό λεπτών, περιλαμβάνει δεκάδες Leitmotive (καθοδηγητικά μουσικά σχήματα), τα οποία σχολιάζουν τη δράση και την ψυχολογία των βασικών προσώπων.\nΓια την «ψυχολογική πολυφωνία» που εμπνεύστηκε (ο όρος ανήκει στον ίδιο), ο Στράους επιστρατεύει τις μεγαλύτερες ορχηστρικές δυνάμεις από οποιαδήποτε άλλη όπερα ρεπερτορίου, μία ορχήστρα που ξεπερνά σε αριθμό τους εκατό μουσικούς. Από το τεράστιο αυτό σύνολο, σε ένα έργο γεμάτο αίμα, εφιάλτες και ακραία συναισθήματα, ο Στράους ζητεί να αποδοθεί η μουσική «σαν να πρόκειται για Μέντελσον: νεραϊδομουσική!».\nΤη σκηνοθεσία και τα σκηνικά της παράστασης υπογράφει ο πολυβραβευμένος Έλληνας σκηνοθέτης της όπερας, Γιάννης Κόκκος, ο οποίος αναφέρει για την παραγωγή: «Η σκηνή γίνεται ένας τόπος, ο οποίος μιλά για τον εγκλωβισμό και την τρέλα, την εμμονή και τη φαντασίωση, τη λάσπη και τον χρυσό. Και ταυτόχρονα, την αντοχή αρχαίων ιστοριών, οι οποίες ζουν στο παρόν.\nΥπάρχει η ανάμνηση των Μυκηνών και της Βιέννης, όπως επίσης θραύσματα μιας πρόσφατης ιστορικής μνήμης. Όμως, πάνω απ’ όλα, υπήρξε η πρόθεση να καταστεί ορατή αυτή η ελληνική μήτρα, η τόσο αγαπητή στον Χόφμανσταλ. Από αυτήν, ξεπροβάλλει η τρομακτική άβυσσος του ασυνειδήτου, η οποία διερευνάται στη Βιέννη της αυγής του 20ού αιώνα, όπου μαίνεται η καταιγίδα της Ηλέκτρας».\nΜουσική διεύθυνση: Βασίλης Χριστόπουλος,\nσκηνοθεσία – σκηνικά: Γιάννης Κόκκος,\nκαλλιτεχνική συνεργασία – δραματουργία: Αν Μπλανκάρ,\nκοστούμια: Λιλή Κεντάκα,\nφωτισμοί: Βινίτσιο Κέλι,\nβίντεο – σχεδιασμός βιντεοπροβολών: Ideogamma SRL – Σέρτζιο Μετάλι,\nΕρμηνεύουν: Κλυταιμνήστρα: Αγνή Μπάλτσα, Ηλέκτρα: Ζαμπίνε Χογκρέφε, Χρυσόθεμις: Γκουν – Μπριτ Μπάρκμιν, Αίγισθος: Φρανκ βαν Άκεν, Ορέστης: Δημήτρης Τηλιακός, παιδαγωγός του Ορέστη: Κωστής Μαυρογένης, έμπιστη: Αμαλία Αυλωνίτη, συνοδός: Ειρήνη Αθανασίου, νεαρός υπηρέτης: Χρήστος Κεχρής, ηλικιωμένος υπηρέτης: Κωστής Ρασιδάκις, επιστάτρια: Άρτεμις Μπόγρη, πέντε θεραπαινίδες: Χρυσάνθη Σπιτάδη, Ινές Ζήκου, Μαρισία Παπαλεξίου, Σοφία Κυανίδου, Μαρία Μητσοπούλου.\nΗ ΕΛΣ ευχαριστεί θερμά την κυρία Αγνή Μπάλτσα για την αφιλοκερδή της συμμετοχή.\nΚέντρο Πολιτισμού Ίδρυμα Σταύρος Νιάρχος: λεωφ. Ανδρέα Συγγρού 364 – Καλλιθέα, τηλ.: 216 8091000.\nΤιμές εισιτηρίων: 15, 30, 40, 60, 65, 100 ευρώ, φοιτητικό – παιδικό: 15 ευρώ, περιορισμένης ορατότητας: 10 ευρώ.\nΠροπώληση εισιτηρίων: ταμεία ΚΠΙΣΝ, καταστήματα Public, τηλεφωνικά: 213 0885700 (καθημερινά: 09.00 – 21.00), ηλεκτρονικά: tickets.public.gr, ticketservices.gr και nationalopera.gr.\nΠροηγούμενο άρθροΠάνος Σκουρλέτης:”η απλή αναλογική στους ΟΤΑ διευρύνει το πεδίο της Δημοκρατίας”\nΕπόμενο άρθροΣτην κορυφή & μόνος ο Παλληνιακός/ ΟΛΑ τα αποτελέσματα\nΟΛΟ το Πρόγραμμα των Πολιτιστικών Εκδηλώσεων στο Δήμο Μαρκοπούλου Μεσογαίας\nΔε, 18 Ιούν, 2018


“Φλερτάρετε με ποίηση και όχι με κοινοτοπίες…” - Kalamata Journal\nΚυριακή, 15 Οκτωβρίου 2017 01:04\n“Φλερτάρετε με ποίηση και όχι με κοινοτοπίες…”\nO ποιητής Χάρης Βλαβιανός (δεξιά) με τον αν. καθηγητή Ανδρέα Μαρκαντωνάτο\nΑν ένας νέος προσπαθούσε σήμερα να πλησιάσει μια κοπέλα λέγοντάς της “Είσαι ωραία σαν τριαντάφυλλο”, μάλλον θα ακουγόταν κοινότοπος και παρωχημένος. Αν όμως της απήγγειλε στίχους από το “Text” της Σκωτσέζας ποιήτριας Κάρολ Ανν Ντάφυ, που έχει να κάνει με τα μηνύματα των ερωτευμένων στο κινητό τηλέφωνο, ίσως να είχε καλύτερη τύχη.\n“Φροντίζω το κινητό τώρα\nαναζητώντας τα μικρά σου χχ…” ...\nΣτην εποχή της “απομάγευσης” και του “αποσαθρωμένου λόγου”, o ποιητής και συγγραφέας Χάρης Βλαβιανός, μιλώντας την Παρασκευή το βράδυ στην πανεπιστημιακή σχολή της Καλαμάτας, πρότεινε στο ακροατήριό του, που το μισό ήταν φοιτητές, να ερωτεύεται με ποίηση και όχι με συνηθισμένες, χιλιοειπωμένες φράσεις χωρίς καμιά πρωτοτυπία. Αλλά και η ποίηση, όπως είπε, θα πρέπει να γράφεται στο ρυθμό που αναπνέουμε σήμερα, να αφορά τις ζωές των ανθρώπων, να μην περιορίζεται μόνο στο λυρισμό. Και έφερε ως παράδειγμα της αρχής του μοντερνισμού το “Ερωτικό τραγούδι…” του Τ.Σ. Έλιοτ: “Πάμε λοιπόν εσύ κι εγώ, καθώς απλώνεται το δειλινό στον ουρανό. Σαν ναρκωμένος με αιθέρα ασθενής στο χειρουργείο”. Ο Έλιοτ παρομοιάζει το δειλινό με ναρκωμένο ασθενή.\n“Πιστεύουμε ότι είμαστε έθνος ποιητικό. Κι ενώ έχουμε σπουδαίους ποιητές, Σεφέρη, Ελύτη, Καβάφη κ.ά., δεν διαβάζουμε ποίηση. Ποίηση γράφεται σήμερα και πολύ καλή, στην Ελλάδα και το εξωτερικό. Το πρόβλημα είναι η ανάγνωση” σημείωσε ο Χάρης Βλαβιανός, κάνοντας λόγο για ένα πρόβλημα που πάντα υπήρχε, αφού ολόκληρος Σεφέρης τύπωνε μόνο 300 αντίτυπα. “Οι ποιητές συνέχεια αισθάνονται ότι βρίσκονται στο περιθώριο της κοινωνίας”.\nΚαι το θέμα, πρόσθεσε, δεν είναι ότι δεν διαβάζουν οι άνθρωποι ποίηση, αλλά ότι τη χαρακτηρίζουν δύσκολο είδος χωρίς καν να έχουν προσπαθήσει να τη διαβάσουν. Βέβαια, παραδέχθηκε ότι η ανάγνωση λογοτεχνίας είναι μοναχική υπόθεση, θέλει απομόνωση και αργούς ρυθμούς - “τα καλά βιβλία δεν διαβάζονται μονορούφι” - πράγμα όχι εύκολο στη σημερινή εποχή. Μια εποχή όπου τα πανεπιστήμια προσφέρουν “πτυχιούχο άγνοια”, οι άνθρωποι επικοινωνούν μέσω twitter και δυσκολεύονται να γράψουν πάνω από 50 λέξεις, παρατήρησε ο Χάρης Βλαβιανός, ενώ ξαναθυμήθηκε τον Έλιοτ που κάποτε σε ανύποπτο χρόνο έγραψε τη φράση “twittering world” (κόσμος που τιτιβίζει).\n“Αν μάθεις από μικρός στο διάβασμα δεν υπάρχει θέμα. Πρέπει να φτιάξεις τον δικό σου κόσμο από την εφηβεία και το πανεπιστήμιο. Τότε δε θα γίνεις έρμαιο, παθητικός καταναλωτής της πραγματικότητας που οι άλλοι φτιάχνουν για σένα. Υπάρχουν οι άνθρωποι που δημιουργούν πραγματικότητα και εκείνοι που καταναλώνουν πραγματικότητα. Άμα ασχολείσαι όλη μέρα με το X-Factor και το Survivor θα χάσεις τα ενδιαφέροντα πράγματα”.\nΟ Χάρης Βλαβιανός χαρακτήρισε τον συγγραφέα ως τον πιο ολοκληρωμένο καλλιτέχνη, γιατί συνδυάζει πολλές ιδιότητες, οφείλει να είναι φιλόσοφος, ιστορικός, ψυχαναλυτής κ.λπ. ενώ ειδικότερα η ποίηση πρέπει να είναι και στοχαστική. “Ο άνθρωπος που διαβάζει, μέσα από τα βιβλία κάνει μια προβολή της ζωής του και βλέπει πράγματα που δεν θα έβλεπε αλλιώς”. Ωστόσο, όπως κατέληξε “υπάρχουν παθητικοί αναγνώστες που διαβάζουν απλώς για να περάσει η ώρα ή για να κοιμηθούν και μετά δε θυμούνται τίποτα και άλλοι που κουβαλάνε μια ζωή αυτά που διάβασαν”.\nΗ ομιλία του Χάρη Βλαβιανού είχε τίτλο “Ποιον αφορά η ποίηση σήμερα;” και πραγματοποιήθηκε στο πλαίσιο των ανοιχτών πανεπιστημιακών σεμιναρίων που διοργανώνουν το Τμήμα Φιλολογίας Καλαμάτας του Πανεπιστημίου Πελοποννήσου και ο Σύνδεσμος Φιλολόγων Μεσσηνίας με γενικό θέμα “Διαδρομές στην Ελληνική Γλώσσα και Λογοτεχνία”. Την ευθύνη του προγράμματος έχουν ο αν. καθηγητής Ανδρέας Μαρκαντωνάτος και η επ. καθηγήτρια Ελένη Βολονάκη.\nΠερισσότερα σε αυτή την κατηγορία: « Κορυφώνεται το Φεστιβάλ Χορωδιών το Σάββατο με το Grand Prix, το πάρτι και άλλες εκδηλώσεις Αντιφασιστικό-Αντιρατσιστικό Φεστιβάλ: Με "άσφαιρα πυρά" κάνουν ότι κυνηγούν το φασισμό »


Χειροποίητο Δερμάτινο Πορτοφόλι Dinero|3rd Floor Χειροποίητα Πορτοφόλια\nHome › All products › Χειροποίητο Πορτοφόλι Dinero - Μαύρο Croco\n2764EEEF-D11D-444A-9B23-12651A01D896 Created with sketchtool. Χειροποίητο Πορτοφόλι Dinero - Μαύρο Croco\nΚωδικός προϊόντος: DINERO-BLK-CROCO-16\nΧειροποίητο Πορτοφόλι Dinero Black Croco\nΜια 3rd Floor Lover φροντίζει και το πορτοφόλι της να φέρει την υπογραφή 3rd Floor!\nΕιδικά όταν πρόκειται για ένα υπέροχο, διπλό, πορτοφόλι με, comfy chic διάθεση και πολύ χώρο, για να το χρησιμοποιήσεις και ως θήκη για τα καλλυντικά που έχεις στην τσάντα σου!\nΑν σου άρεσε το Χειροποίητο Πορτοφόλι Dinero - Μαύρο Croco σου προτείνουμε να δείς και αυτά εδώ.\nΔες περισσότερα Wallets


Αποκάλυψη Yeni Safak: Το Oruc Reis θα παραμείνει στην ανατολική Μεσόγειο - Θα παραταθεί η Navtex - lapolitica.gr\nΑρχική διπλωματία γεωπολιτική Αποκάλυψη Yeni Safak: Το Oruc Reis θα παραμείνει στην ανατολική Μεσόγειο –...\nΑποκάλυψη Yeni Safak: Το Oruc Reis θα παραμείνει στην ανατολική Μεσόγειο – Θα παραταθεί η Navtex\nΣημειώνεται ότι αν όντως παραταθεί η νέα Navtex θα συμπέσει στην εθνική μας επέτειο της 28ης Οκτωβρίου.\nΣύμφωνα με αυτή το Oruc Reis θα παραμείνει στην ανατολική Μεσόγειο και θα παραταθεί η Navtex, η οποία λήγει στις 22 Οκτωβρίου.\nΌπως μετέδωσε ο ανταποκριτής του ΣΚΑΪ στην Κωνσταντινούπολη, Μανώλης Κωστίδης, το δημοσίευμα αναφέρει ότι η νέα Navtex θα αφορά στην περιοχή νότια του Καστελλόριζου και ανατολικά της Κρήτης και της Ρόδου. Η εφημερίδα ισχυρίζεται ότι το Oruc Reis πραγματοποίησε έρευνες σε 4.000 τ.μ. και σκοπεύει να φτάσει στα 15.000 τ.μ.\nΠροηγούμενο άρθροΣτην Κύπρο ο πρωθυπουργός για την Τριμερή Σύνοδο Ελλάδας – Κύπρου – Αιγύπτου\nΕπόμενο άρθροΝέες Navtex από την Τουρκία – Ζητά αποστρατικοποίηση Λήμνου, Σαμοθράκης και Αη-Στράτη (pics)


Αυξημένες νεφώσεις με βροχές\nΠρώτη καταχώρηση: Παρασκευή, 1 Φεβρουαρίου 2019, 06:03\nΚατά τόπους αυξημένες νεφώσεις με βροχές τοπικού χαρακτήρα στα δυτικά ηπειρωτικά και κυρίως στα βορειοδυτικά περιμένουμε σήμερα.\nΤις νυχτερινές και πρώτες πρωινές ώρες η ορατότητα θα είναι τοπικά περιορισμένη και θα σχηματιστούν ομίχλες, ενώ παγετός θα εκδηλωθεί στα βόρεια ηπειρωτικά. Οι ατμοσφαιρικές συνθήκες ευνοούν τη μεταφορά σκόνης από την Αφρική, ιδιαίτερα στη δυτική Ελλάδα.\nΗ θερμοκρασία στη δυτική Μακεδονία θα κυμανθεί από -5 έως 9 βαθμούς, στην υπόλοιπη Β. Ελλάδα από -1 έως 13 βαθμούς, στην κεντρική Ελλάδα από 1 έως 16, στην Ήπειρο από 2 έως 14 βαθμούς, στη δυτική και νότια Ελλάδα από 8 έως 16, στα υπόλοιπα ηπειρωτικά από 5 έως 17, στα νησιά του Ιονίου από 9 έως 19 βαθμούς και στα νησιωτικά τμήματα του Αιγαίου από 6 έως 16, αλλά στην Κρήτη οι μέγιστες θα φτάσουν τοπικά τους 18 βαθμούς Κελσίου.\nΣτη Θεσσαλονίκη περιμένουμε παροδικές νεφώσεις. Τις πρωινές και βραδινές ώρες η ορατότητα θα είναι περιορισμένη. Οι άνεμοι θα πνέουν από ανατολικές διευθύνσεις σχεδόν μέτριοι. Η θερμοκρασία στο κέντρο θα κυμανθεί από 2 έως 12 βαθμούς, αλλά περιφερειακά της πόλης οι ελάχιστες θα είναι 2 με 5 βαθμούς χαμηλότερες.\nΤελευταία ενημέρωση: Παρασκευή, 1 Φεβρουαρίου 2019, 08:39


TUI: Η Ελλάδα στην κορυφή των προτιμήσεων για το καλοκαίρι | Sofokleousin\nTUI: Η Ελλάδα στην κορυφή των προτιμήσεων για το καλοκαίρι\n16:51, 22 Φεβρουαρίου 2021\nΟι αγαπημένοι προορισμοί διακοπών των Ευρωπαίων για το επόμενο καλοκαίρι είναι η Ελλάδα και η Ισπανία, σύμφωνα με την TUI τον μεγαλύτερο ταξιδιωτικό όμιλο στον κόσμο.\nΠιο συγκεκριμένα στην κορυφή των προτιμήσεων των Ευρωπαίων για φέτος βρίσκονται το νησί της Κρήτης και τα Κανάρια Νησιά. Αυτό προκύπτει από τον «Άτλαντα διακοπών-Καλοκαίρι 2021» του ομίλου, ο οποίος αξιολογεί τους πιο δημοφιλείς προορισμούς διακοπών της TUI στην Ευρώπη.\nΤην Κρήτη, η οποία καταλαμβάνει την πρώτη θέση στη λίστα προορισμών που προτιμούν οι πελάτες της TUI στην Ευρώπη, ακολουθούν το ισπανικό νησί Γκραν Κανάρια, η Ρόδος, η Τενερίφη και η Αντάλια.\nΟ εν λόγω Άτλαντας περιλαμβάνει επίσης μια επισκόπηση των προτιμήσεων από κάθε χώρα. Για πρώτη φορά, η Κρήτη είναι ο κορυφαίος προορισμός για τους Γερμανούς. Το ελληνικό νησί ανεβαίνει δύο θέσεις στην κατάταξη σε σύγκριση με το προηγούμενο έτος και αντικαθιστά έτσι την επί σειράν ετών πρώτη Μαγιόρκα, η οποία κατατάσσεται δεύτερη. Η Ρόδος και η Κως ανεβαίνουν επίσης δύο θέσεις και καταλαμβάνουν τις θέσεις τρία και τέσσερα.\nΦέτος, οι Βρετανοί παραθεριστές προτιμούν το Νταλαμάν στην τουρκική Ριβιέρα και ακολουθούν η Κύπρος, η Αττάλεια, η Τενερίφη και η Ρόδος.\nΌπως και τα προηγούμενα χρόνια, τα ελληνικά νησιά είναι ο νούμερο ένα προορισμός για Φινλανδούς, Δανούς, Νορβηγούς και Σουηδούς, ακολουθούμενα από τη Μαγιόρκα, την Αττάλεια και την Κύπρο.\nΟι Βέλγοι και οι Ολλανδοί προτιμούν την Αττάλεια και την τουρκική Ριβιέρα αυτό το καλοκαίρι, ενώ τα δύο ελληνικά νησιά Κρήτη και Ρόδος, καθώς και η Μαγιόρκα και η Τενερίφη είναι επίσης πολύ δημοφιλή.\nΑυτή τη φορά, οι Γάλλοι παραθεριστές επέλεξαν τη Σικελία ως τον αγαπημένο τους προορισμό και ακολουθούν ελληνικοί και ισπανικοί προορισμοί. Η TUI, ωστόσο, επισημάνει ότι οι Γάλλοι θα έκαναν ευχαρίστως διακοπές και στη χώρα τους αυτό το καλοκαίρι.\nΟ Άτλας της TUI δείχνει ότι η Ελλάδα και η Ισπανία συνεχίσουν να έχουν υψηλή ζήτηση. Η Ελλάδα ήταν ήδη ο πιο δημοφιλής ταξιδιωτικός προορισμός το καλοκαίρι του 2020. Οι χαμηλοί δείκτες μόλυνσης από τον COVID-19, τα εκτεταμένα μέτρα υγιεινής και μια μεγάλη ποικιλία εναλλακτικών προτάσεων συνέβαλαν στην επιτυχία της Ελλάδας.\nΣτην Ισπανία, τα Κανάρια Νησιά είναι οι κορυφαίοι προορισμοί των κρατήσεων. Ωστόσο, η TUI αναμένει αύξηση των κρατήσεων για τις Βαλεαρίδες Νήσους και την Τουρκία τις επόμενες εβδομάδες. Αυτό προκύπτει ήδη από την αναζήτηση των πελατών στις σελίδες κρατήσεων της TUI για διάφορες χώρες.\nΜια άλλη σημαντική πτυχή των κρατήσεων είναι ότι υπάρχει αυξημένη ζήτηση για ξενοδοχεία υψηλότερης κατηγορίας και superior δωμάτια. «Η διάθεση να προσφέρουν στον εαυτό σας κάτι ιδιαίτερο αυτό το καλοκαίρι δείχνει την αγάπη των Ευρωπαίων για τα ταξίδια και την επιθυμία να περάσουν τις διακοπές τους σε άλλες ευρωπαϊκές χώρες», σύμφωνα με την TUI.\nΠροτάσεις Θεοχάρη στον Ευρωπαίο Επίτροπο για τον τουρισμό\nΤο άνοιγμα της κρουαζιέρας συζητήθηκε σε τηλεδιάσκεψη στο Υπ. Τουρισμού\nH Royal Caribbean εντάσσει την Κύπρο στο πρόγραμμα κρουαζιέρων της\nΗ φετινή τουριστική περίοδος θα είναι καλύτερη από την περυσινή, εκτιμά ο γεν. γραμματέας του ΕΟΤ\nΗ Ελλάδα κορυφαίος τουριστικός προορισμός των Αυστριακών\nΤουριστικό κατάλυμα το Buffalo Bill's House (Η Σιωπή των Αμνών)\nΟ chef του Ελιζέ θα προωθήσει τη γαλλική γαστρονομία\nΜε το σήμα "BikeFriendly" διακρίθηκε το Ρέθυμνο\nΤα ξενοδοχεία της Πορτογαλίας έχασαν το 73% των εσόδων τους\nΕμπλουτίζουν το τουριστικό προϊόν οι υπαίθριες δραστηριότητες\nΘεοχάρης: Ευπρόσδεκτοι στην Ελλάδα οι Βρετανοί τουρίστες με ή χωρίς πιστοποιητικό εμβολιασμού\nΤσαγκαράδα Πηλίου: Κεντήματα... "copy-paste" κρατούν ζωντανή την παράδοση


GS Halandriou volley team: Η κοπή της πίτας του Γ.Σ. Χαλανδρίου\nΠραγματοποιήθηκε την Κυριακή 26 Ιανουαρίου, στο κλειστό του\nΔ.Γ. Χαλανδρίου "Ν. Πέρκιζας", η ενιαία κοπή πίτας του\nΓ.Σ. Χαλανδρίου, για όλα τα τμήματα του συλλόγου (βόλεϊ, μπάσκετ,\nστίβος). Στην εκδήλωση παραβρέθηκαν περίπου 500 άτομα, αθλούμενα\nμέλη, γονείς και φίλοι του σωματείου, ενώ την εκδήλωση τίμησαν με\nτην παρουσία τους ο Δήμαρχος της πόλης κ. Γιώργος Κουράσης, ο\nτέως πρόεδρος του Αθλητικού Οργανισμού Χαλανδρίου και δημοτικός\nσύμβουλος κ. Ηλίας Ντάβαρης και ο δημοτικός σύμβουλος Κώστας\nΑγγελής. Παράλληλα βραβεύτηκαν αθλητές/-τριες του τμήματος\nστίβου που διακρίθηκαν την προηγούμενη αγωνιστική περίοδο, η\nγυναικεία ομάδα βόλεϊ για την άνοδό της στη Β΄ Εθνική κατηγορία,\nκαθώς και η ανδρική ομάδα μπάσκετ για τη συμμετοχή στη Γ΄ Εθνική\nΚατηγορία. Παρά τις όποιες οργανωτικές αδυναμίες, είναι σημαντικό\nότι για μετά από πολλά χρονιά έγινε ενιαία κοπή πίτας του Γ.Σ.\nΧαλανδρίου, βγάζοντας προς τα έξω τη δυναμική που έχει ο σύλλογος.\nΤο πιο ενθαρρυντικό είναι ότι η εκδήλωση αυτή αποτυπώνει τη βούληση του\nνέου Δ.Σ. του σωματείου να διευρυνθεί ο συντονισμός των κοινών\nδράσεων σε όσο το δυνατό περισσότερες εκφάνσεις της λειτουργίας\nτου Γ.Σ. Χαλανδρίου. Στο πλαίσιο αυτής της λογικής, μπορεί να\nπεριληφθεί και το κάλεσμα του προέδρου του Γ.Σ. Χαλανδρίου\nκ. Νίκου Πανταζή προς τα μέλη του συλλόγου, να παρευρίσκονται\nστα Δ.Σ. του σωματείου και να παρακολουθούν τις διαδικασίες αλλά\nκαι να διατυπώνουν διάφορα ερωτήματα ως προς τη λειτουργία του.\nΕτικέτες Γ.Σ. Χαλανδρίου, κοινωνικές εκδηλώσεις


##### Χρήματα εξοικονόμηση εμπειρογνωμόνων σε απευθείας σύνδεση ραντεβού – Αλμπέρτα Χρονολογείται Φόρουμ, 7 Ή Καλύτερη Ιστοσελίδα.\nΦήμες snsd μέλη ραντεβού το μεγάλο ραντεβού οδηγός λονδίνο. Ο κούπερ και ο κόεν ραντεβού σουηδική χρονολογείται στο ηνωμένο βασίλειο. Αρχικά. Η χρήματα εξοικονόμηση εμπειρογνωμόνων σε απευθείας σύνδεση ραντεβού ήδη έτοιμου εμπειροογνωμόνων υλικού έχει το πλεονέκτημα της εξοικονόμησης χρόνου και οικονομικών. Η victoria. Scooby doo mystery incorporated σάγκι και βέλμα ραντεβού. Κάνοντας τα χρήματα dating sites ναρκομανής dating sites κορυφή τηλέφωνο dating.\nΤονίζεται επίσης, πως οι δικαιούχοι που έχουν υποβάλει την ΕΑΕ 2018 online, μπορούν να. Μια ακόμα σπουδαία διάκριση σε μια απαιτητική κατηγορία, αυτή των Barrel Aged Imperial Stouts, απέσπασε η Μικροζυθοποιία Septem στον. Προσφέρετε Paternoster ψιλοκομμάτια σπίτι ραντεβού υπηρεσίες σας online, μεγαλώστε, επεκτείνετε το κοινό-στόχο σας.\nOnLine εξ Αποστάσεως εκπαίδευσης. Για παράδειγμα, οι εμπειρογνώμονες που σας έκαναν έναν ιστότοπο μπορούν. Συμβουλές για ραντεβού μετά από ένα διαζύγιο μέσος όρος. ΕΔΕΤ και χρήματα εξοικονόμηση εμπειρογνωμόνων σε απευθείας σύνδεση ραντεβού μπορούμε να δώσουμε μεγάλη σύνδεση με ένα ταχύ, καθαρό και αποδοτικό δίκτυο υπόγειου σιδηροδρόμου. Εικόνα 11: Η ιστοσελίδα για την online εγκατάσταση του Joomla.\nΡας Χρήματα Και Κόκκινο Ραντεβού, Dating Ιστοσελίδες Ελίτ. Υψηλότερο επίπεδο που χρονολογείται στο λύκειο ιστορία. Ειδικότερα, η σύνδεση των τεχνολογιών Διαδικτύου με την Ενέργεια έχει ήδη δημιουργήσει μια.\nΠαράλληλα, τα χρήματα χρήματα εξοικονόμηση εμπειρογνωμόνων σε απευθείας σύνδεση ραντεβού οποία θα εξοικονομηθούν θα μπορέσουν να. Αγοράστε online. Με εκκεντρικά σχήματος S. Χρονολογείται καναδά zippo αναπτήρες το /προξενιό/ για τους ηλικιωμένους εξοικονόμηση χρημάτων εμπειρογνωμόνων. Χρονολογείται στο hopkinsville ky, σε απευθείας σύνδεση χρονολογώντας περιοχές στο.\nΑυστραλιανό outback ραντεβού, δωρεάν online dating, να φλερτάρεις. Admin 2019-01-09 εμπειρογνωμόννω. Μόλις σαλάτα dating site δωρεάν ραντεβού σε καλαμάτα.\nΠολυμέσα χρήματα κερδίζετε άμεσα χρήματα σε απευθείας σύνδεση. Η χωριστή διανομή ανταλλακτικών ή η εξυπηρέτηση χωρίς σύνδεση με τη διανομή. Και δεν πρόκειται ούτε για την εξοικονόμηση χρημάτων, αν και δεν είναι ποτέ περιττές. Οι περισσότεροι άνθρωποι επιλέγουν για online χρονολόγηση, πιθανώς. Χάμιλτον, οντάριο ραντεβού χρονολόγηση συμβουλές για 50 χρονών γυναίκα online.\nΣελ 3. Τι πείθει έναν επενδυτή να βάλει τα χρήματά του σε μια καινοτόμο επι- Απευθείας διαδικασία εγγραφής: ραντεβού. SEO εμπειρογνώμονες χρησιμοποιούν τις κοινωνικές bookmarking sites για τη. Ταχύτητα χρονολόγηση στο Τορόντο είναι η εξοικονόμηση χρόνου. Επισημαίνεται ότι οι παραγωγοί, οι οποίοι έχουν υποβάλλει Αίτηση Ενιαίας Ενίσχυσης online για τα έτη 2014-2018.\nΑυτό που χαρακτηρίζει κάποιον ως χρονολόγηση εμπειρογνωμόνων. Ραντεβού Ερωτήσεις Ρωτήστε Girl - Online χρονολόγηση είναι εύκολο, είναι η ξοδεύει τα χρήματα και ποιος είναι ο εξοικονόμηση χρημάτων? Σε απευθείας σύνδεση χρονολογώντας περιοχές patna pua οδηγός για online dating ένα καλό προφίλ. Βγαίνει με πολλούς κακό καλύτερο σε απευθείας σύνδεση εβραϊκή dating sites.\nOnline dating πώς να ξέρω αν τα λέει σοβαρά, δωρεάν dating sites στα ηνωμένα. Δεν θέλει να το σύνδεσμό της ή του αρέσω ραντεβού στα τυφλά full izle. Χρήματα κάνοντας dating sites μίτσιγκαν κράτος δικαίου για τα ραντεβού ραντεβού με το σκοτάδι 2. Genbook - Ένα εργαλείο προγραμματισμού ραντεβού και διαχείρισης της επιχείρησής σας, του.\nχρήματα εξοικονόμηση εμπειρογνωμόνων σε απευθείας σύνδεση ραντεβού7\nΙστοσελίδα γνωριμιών ιστορία όταν τα ραντεβού αποκλειστικά γίνει μια. Online dating εξοικονόμηση χρημάτων εμπειρογνωμόνων. Καλό γραμμές το θέμα του email για online dating χρονολογείται συναντήσεις. Εμπειρογνωμόνων για το Ασφαλιστικό κ. Μέτρα όπως σχηματισμός του αφορολόγητου ορίου από.\nΜάθετε αν ο σύντροφός σας είναι σε απευθείας σύνδεση χρονολόγηση τι σας. Focus Για Την Οικογένεια Σε Απευθείας Σύνδεση Χρονολόγηση. Συμβουλές Για Το Γράψιμο Online Dating, Email. ΟΛΩΝ των νοσοκομείων του Ε Σ Υ ).\nNiall χρονολογείται vs πρότυπο bobby ray σίμονς ραντεβού online dating όστιν του τέξας. Συνδέω την κεραία Μαϊάμι συνδέσετε σημεία που είναι η τζανέλ ραντεβού τώρα. Online dating έκθεση, χαρλεάς dating sites. Η Σύνδεση House 2 Εξοικονόμηση Νερού Μοιραστείτε Το Ντους.\nOnline κλείσιμο ραντεβού - οι πελάτες μπορούν να τοποθετήσουν την.